hotchpotch/miracl-hf-unified huggingface dataset:
శ్రీ లక్ష్మీ నరసింహస్వామి దేవస్థానం, రేకుర్తి
రేకుర్తి లక్ష్మీనరసింహస్వామి ఆలయం కరీంనగర్ జిల్లా, కొత్తపల్లి (హవేలి) మండలం రేకుర్తి గ్రామంలోని పురాతన గుట్టలపై ఉన్న ఆలయం. నాలుగువందల ఏళ్ళ చరిత్ర కలిగివున్న ఈ ఆలయానికి భారతదేశంలోనే సుదర్శన చక్రం స్వయంభువుగా వెలసిన ఏకైక ఆలయంగా పేరుంది. ప్రపంచంలో స్వయంభువుగా సుదర్శన చక్రంతో వెలిసిన లక్ష్మీనృసింహస్వామి ఆలయాలు రెండు ఉండగా, అందులో ఒకటి ఈ రేకుర్తి ఆలయం.
400 ఏండ్ల చరిత్ర కలిగిన ఈ గ్రామం అప్పట్లో రేణుగా పట్టణంగా పిలువబడేది. ఈ సంస్థానాన్ని అల్లం రాజు పాలించేవాడు. అల్లం రాజు ఈ గుట్టపై ప్రత్యేకంగా స్థావరం ఏర్పాటు చేసుకోవడమేకాకుండా సైన్యం కోసం ప్రత్యేక స్థావరాలు ఏర్పాటుచేయించాడు. తర్వాతి కాలంలో రేణుగా పట్టణం కాస్త దేవకుర్తిగా, తదనంతరం రేకుర్తిగా మారిందని చరిత్రకారులు చెప్తున్నారు. అప్పట్లో ఈ ప్రాంతం రేణుగా సంస్థానంగా ఎంతో ప్రసిద్ధిగాంచింది. ఇక్కడున్న గుహల్లో పూర్వకాలంలో మునులు ధ్యానం చేసేవారని తెలుస్తుంది. ఆ కాలంలోనే ఇక్కడ స్వయంభువుగా లక్ష్మీ సమేతుడైన నరసింహస్వామి వెలిశాడు. ఈ గుట్ట సమీపంలోవున్న బొమ్మలమ్మ గుట్ట దగ్గర కురిక్యాల శాసనం ఇక్కడే లిఖించబడింది. కురిక్యాల శాసనాన్ని తిలకించేందుకు వచ్చిన సందర్శకులు రేకుర్తి నరసింహుడిని దర్శించుకోవడం సాంప్రదాయంగా మారింది. దీంతోపాటు మునులు అభిషేకం చేసుకునేందుకు కోనేరు నీటిని కింద ఒక బావిలో ఉన్న నీటిని వాడేవారట. గుట్టపై లక్ష్మీ నరసింహుడు వెలసిన నాటి నుంచి నేటివరకు గుట్టపై ఉన్న కోనేరులో నీరు ఎండిపోలేదు. ఇది ఇక్కడి ప్రత్యేకతగా చెప్పుకోవచ్చు.
కరీంనగర్ నుంచి బొమ్మలగుట్టకు వెళ్లేదారిలో 7 కిలోమీటర్ల దూరంలో ఈ రేకుర్తి లక్ష్మీ నరసింహస్వామి ఆలయం ఉంది.
కమలామర్రి
కమలామర్రి, వైఎస్ఆర్ జిల్లా, గాలివీడు మండలానికి చెందిన పల్లెల సమూహము.
పెద్ద పల్లె
పడమర పల్లె
రెడ్డెవారి పల్లె
పాలెం
షబ్నవీసు వెంకట రామ నరసింహ రావు
షబ్నవీసు వెంకటరామ నరసింహరావు (1896 - 1929) ప్రముఖ సాహిత్యోద్యమమూర్తి, తెలంగాణలో మొట్టమొదటి పత్రిక ‘నీలగిరి’ స్థాపకుడు.
షబ్నవీసు వెంకట రామ నరసింహ రావు మన్మథనామ సంవత్సరం, కార్తీక మాసం అనగా 1896 నవంబరు నెలలో షబ్నవీసు లక్ష్మీ నారాయణ రావు, రంగనాయకమ్మ లకు జన్మించారు షబ్నవీసు లక్ష్మీ నారాయణ రావు తండ్రి గోపాల రావు నల్లగొండ సమీపంలో గల మామిళ్ళగూడెం గ్రామం మఖత్తగా సంపాదించారు.
విద్య అందరికి అందాలని సత్సంకల్పంతో 1918, మార్చి18న నల్లగొండలో ఆంధ్ర సారస్వత నిలయంను స్థాపించాడు. 1922 ఆగస్టు 24న మాడపాటి హనుమంతరావు, టేకుమల్ల రంగారావు, అక్కినేపల్లి జానకిరామారావు వంటి వారి ప్రోత్సాహాలతో తెలంగాణ జాగృతే లక్ష్యంగా నీలగిరి వారపత్రికను వార్త లేనిదేలో కము అంధకార బంధురమవుతుందని భావించి, ఆనాడు నిజాం పాలనా కాలంలో నిర్భంధాన్ని అధిగమించి ఉస్మానియా ముద్రణాలయం స్థాపించి దాని ద్వారా సంస్కారిణి గ్రంథమాల ద్వారా ప్రతినెల ఒక మంచిపుస్తకం అందించాడు.
ఈయన 1929లో మరణించాడు.
భైరవి వెంకట నరసింహ స్వామి
భైరవి వెంకట నరసింహ స్వామి ( జననం: డిసెంబర్ 16, 1964 ) తెలంగాణకు చెందిన కథా రచయిత.
ఈయన 1964, డిసెంబర్ 16 న కరీంనగర్ జిల్లా కోపెడ మండలంలోని వరికోలు గ్రామంలో జన్మించారు.
సమీర్ రెడ్డి
సమీర్ రెడ్డి భారతీయ సినిమా ఛాయాగ్రాహకుడు. ఇతడు తెలుగు, తమిళ, హిందీ సినిమాలకు సినిమాటోగ్రాఫర్‌గా పనిచేశాడు.
ఇతడు హైదరాబాదులో జన్మించాడు. రాజమండ్రిలో పెరిగాడు. ఇతడు ఇంటర్‌మీడియట్ వరకు రాజమండ్రిలో చదివాడు. ఇతడు లెదర్ టెక్నాలజీలో డిగ్రీ చదవడానికి మద్రాసులోని గిండీ ఫుట్‌వేర్ ఇన్‌స్టిట్యూట్‌లో చేరాడు కాని అతనికి అది నచ్చకపోవడంతో మానివేశాడు. ఇతని బంధువు రసూల్ ప్రేరణతో ఇతడు సినిమా రంగం వైపు ఆసక్తిని కనబరచాడు. తేజ వద్ద సహాయకునిగా రాత్, అంతం, రక్షణ, మనీ, బాజీ సినిమాలలో పనిచేశాడు. ఇతడు ఛాయాగ్రాహకునిగా పనిచేసిన మొదటి చిత్రం సునీల్ శెట్టి, సోనాలి బెంద్రెలు నటించిన భాయ్ అనే హిందీ సినిమా. తెలుగులో ఇతడు పనిచేసిన మొదటి సినిమా ఉషాకిరణ్ మూవీస్ వారి ఆనందం. ఇంకా ఇతడు క్విక్‌ శాండ్ అనే హాలీవుడ్ సినిమాకు కూడా సినిమాటోగ్రాఫర్‌గా పనిచేశాడు.
ఇతడు పనిచేసిన తెలుగు సినిమాల పాక్షిక జాబితా:
అక్కడ అమ్మాయి ఇక్కడ అబ్బాయి
అక్కడ అమ్మాయి ఇక్కడ అబ్బాయి 1996 లో ఇ. వి. వి. సత్యనారాయణ దర్శకత్వంలో వచ్చిన ప్రేమకథా చిత్రం. ఇందులో పవన్ కల్యాణ్, సుప్రియ నాయకా నాయికలుగా నటించారు. ఇది కథానాయకుడిగా పవన్ కల్యాణ్ మొదటి సినిమా. కథానాయిక సుప్రియకు కూడా ఇది మొదటి సినిమా. ఈమె అక్కినేని నాగేశ్వరరావుకు మనవరాలు. నటుడు సుమంత్కు చెల్లెలు. ఈ సినిమా "ఖయామత్ సే ఖయామత్ తక్" అనే హిందీ సినిమాకు పునర్నిర్మాణం.ఈ సినిమాకు సాలూరి కోటి సంగీత దర్శకత్వం వహించాడు. పాటలన్నీ వేటూరి సుందర్రామ్మూర్తి రచించాడు. పాటలు లహరి మ్యూజిక్ ద్వారా విడుదల అయ్యాయి.
ఎన్.వి. రమణయ్య
ఎన్.వి. రమణయ్య (1935 జూలై 10 - 2018 జనవరి 16) ఉపాధ్యాయుడు, సామాజిక కార్యకర్త మరియు సంపాదకుడు.
రమణయ్య 1935, జూలై 10న ప్రకాశం జిల్లా, సింగరాయకొండలో జన్మించాడు. బింగినిపల్లి, ఒంగోలు, నెల్లూరు, విజయనగరంలలో విద్యాభ్యాసం పూర్తిచేశాడు.
డిగ్రీ విద్యార్థిగా ఉన్నప్పుడు నెల్లూరు విఆర్ కళాశాల కార్యదర్శిగా, డి.ఎస్.యు. కార్యదర్శిగా పనిచేసాడు. చేతన, నవవికాస్ సంస్థల ద్వారా సేవ కార్యక్రమాలు నిర్వహించాడు.
ఉన్నవ రచనలు, హేతువాద రచనలు, అక్షర, శంకరన్, మధుమురళి బాలమురళి, పరిశోధన, బతుకుచిత్రం, ఏకాంతసేవ మొదలైన గ్రంథాలకు సంపాదకత్వం వహించాడు.
ఈయన 2018, జనవరి 16న హైదరాబాదులో మరణించాడు.
టి.ఎల్.ఎస్
టి.ఎల్.ఎస్ పూర్తి పేరు ట్రాన్స్పోర్ట్ లేయర్ సెక్యూరిటీ. ఇది ఓ.ఎస్.ఐ నమూనా లోని ఆరవ పోర అయిన ప్రేసేంటేషన్ లేయర్లో పని చెసే ప్రోటోకాల్. అంతర్జాలములోని సేవలకు-సేవలకు సేవలకు-వినియోగదారులకు మధ్య జరిగే అనేక సంభాషణలకు/లావాదేవీలకు భద్రత కల్పించేందుకు ఈ ప్రోటోకాల్ రూపొందించబడింది. టి.ఎల్.ఎస్ ను మునుపు ఎస్.ఎస్.ఎల్గా కూడా పరిగణించేవారు. భద్రతా సేవలు అందిస్తున్నాయి కాబట్టి వీటిని క్రిప్టోగ్రాఫిక్ ప్రోటోకాల్స్ లాగా వర్గీకరించవచ్చు. అనేక రకాలైన అప్లికేషన్స్/సేవలు ఈ ప్రోటోకాల్ ఆధారముగా చేసుకుని సురక్షితముగా సేవలను పొందుతూ అందిస్తూ ఉంటాయి.
ఉదాహరణకి ఎచ్.టి.టి.పి.ఎస్ గూడుపట్టులు, ఇమెయిల్ సేవలు, అంతర్జాల ఫ్యాక్స్, త్వరిత సందేశ సేవలు/ఇన్స్టంట్ మేస్సజింగ్, అంతర్జాల వాణి సేవలు/వాయిస్ ఓవర్ ఐ.పి. ఇలా పలు రకాల అంతర్జాల లావాదేవీలకు భద్రత కల్పించటంలో టి.ఎల్.ఎస్. ప్రోటోకాల్ ప్రముఖ పాత్ర పోషిస్తుందనే చెప్పాలి.
టి.ఎల్.ఎస్. వినియోగించిన యెడల, మనకు ముఖ్యముగా లభించే సేవలు మూడు.
ఏవేని రెండు అంతర్జాల పరికరాల మధ్య జరిగే సంభాషణని, మార్గ మద్యములో వేరొకరు చూడకుండా, చూసినా అర్ధం కాకుండా చేయడమే గోప్యత యొక్క లక్ష్యం. ఇది ఎన్క్రిప్షన్ అనే ప్రక్రియని అవలంబించడం ద్వారా సాధ్యపడుతుంది. టి.ఎల్.ఎస్ అనేక రకాలైన ఎన్క్రిప్షన్ విధానాల వినియోగం ద్వారా ఈ గోప్యతని సాధిస్తుంది.
ఉదాహరణకి అంతర్జాల సేవలు అందించే సంస్థల వలనడి ఉపకరణాల మీదనే మనం రోజు చెసే అంతర్జాల లావాదేవిలు ప్రయాణిస్తాయి. ఆ ఉపకరణాల మీద మన లావాదేవిల వివరాలు చూడటం సంస్థకి పెద్ద కష్టమైనా పని కాదు. అటువంటి పరిస్థితుల్లో గోప్యత కాపాడుకునేందుకుగాను ఈ టి.ఎల్.ఎస్. ఉపయోగపడుతుంది.
ఇలా అనేకరకాల మార్గ మధ్య సమాచార తస్కరణ దాడులను ఈ టి.ఎల్.ఎస్ వినియోగించడం ద్వారా అరికట్టవచ్చు.
ఏదేని వ్యవస్థలలో జరిగే సంభాషణలు/లావాదేవిలు పూర్తిగా జరగకపోయినా లేదా తప్పుతప్పుగా జరిగిన ఆ సంభాషణకి కార్యార్ధం ఉండదు. గోప్యత ఎంత ముఖ్యమో తప్పులు లేకుండా జరిగే సంభాషణ అంత ముఖ్యం. దీనినే లోపరాహిత సమగ్రత / ఇంటిగ్రిటి అంటారు. హాషింగ్ అనే ప్రక్రియ ద్వారా ఈ సమగ్రతని మనం సాధించవచ్చు.
ఉదాహరణకి నేరగాళ్ళు మనం పంపిన సందేశాన్ని మార్గ మధ్యంలో మార్పు చేసి అవతల వారికి పంపితే, సమాచార గ్రహీత అది మనము పంపిన సందేశముగ పొరపడే ప్రమాదము ఉంది. పైన చెప్పిన గోప్యత ఉన్న తరుణంలో మార్గ మధ్యంలో సందేశం అర్ధవంతంగా ఉండే ఆస్కారం లేదు. అయినప్పటికీ నేరగాడు సమాచారాన్ని మార్చటం ద్వారా గ్రహీతకి అర్ధవంతమైన సమాచారం అందుబాటులేకుండా చేయగలడు.
అటువంటి తరుణంలో ఈ హషింగ్ పద్ధతి పాటించడం ద్వారా గ్రహీతకి మార్గ మద్యంలో ఏదైనా మార్పు జరిగినది లేనిది తెలిసిపోతుంది.
అరుణ (చలం రచన)
అరుణ చలం రచించిన ఒక నవల. భర్త అన్న ఒకె ఒక్క హక్కుతొ పురుషుడు స్త్రీని ఎలా నిర్బందించలని చూస్థాడొ ఈ నవలలో చలం వివరించారు.
రుస్తుం-2
రుస్తుం-2 అనేది మానవరహిత వైమానిక వాహనం (UAV) విమానం.దీనిని, దీనిని భారత రక్షణ వ్యవస్థకు చెందిన డీ.ఆర్.డీ.ఓ./ DRDO (Defence Research and Development Organisation) తయారు చేసింది.దేశీయ పరిజ్ఞానంతో అభివృద్ధి చేసిన మానవ రహిత వైమానిక వాహనం (UAV) రుస్తుం - 2 (తపస్ - 2001) తొలి పరీక్షలను విజయవంతంగా పూర్తిచేసింది. దీనిని మొదటి సారి ప్రయోగాత్మకంగా ఈ పరీక్షలను నవంబరు 16న కర్నాటకలోని చిత్రదుర్గ వైమానిక పరీక్ష వేదిక నుండి నిర్వహించినట్లు DRDO వెల్లడించింది. రెండు టన్నుల బరువు ఉండే రుస్తుం మద్యస్థ స్థాయి ఎత్తుల్లోని లక్ష్యాలపై దాడి చేయగలదు. దీన్ని నిఘాకు కూడా వినియోగించవచ్చు. DRDO బెంగుళూరు, హిచ్ ఎ ఎల్ - వీఈఎల్‍లు సంయుక్తంగా రుస్తుం - 2 ను అభివృద్ధి చేశాయి.
స్వదేశీయంగా భారతరక్షణ వ్యవస్థకు చెందిన డీ.ఆర్.డి.ఒ చేసిన రుస్తుం-2 ను మరోసారి99 ఫిబ్రవరి00 25 (అదివారం, కర్నాటక రాష్ట్రం లోని చిత్రదుర్గ జిల్లా చెళ్లకేరళో వున్న వైమానిక పరీక్ష స్థావరం నుండి విజయవంతంగా ప్రయోగించారు.ఈ మానవరహిత వైమానిక వాహనం ఎక్కువ సేపు విహరించే సామర్ద్యం కల్గి ఉంది.ఎకాబికి 24 గంటలు ఆకాశంలో ఎగరగలదు.దీనిని రక్షణ రంగానికి చెందిన మూడు దళాలు (ఆర్మీ, నౌకాదళం. మరియు వాయుసేనలు) ఉపయోగించు కోవచ్చును.ఈ ప్రయోగాన్ని డీ.ఆర్.డి.ఒ చైర్మెన్ ఎస్.క్రిస్టఫర్, ఎయిరోనాటికల్ సిస్టమ్ డైరెక్టరు జనరల్ సి.పి రామనారాయణన్, మరియుఎలక్టానిక్స్ అండ్ కమ్యూనికేసన్స్ డైరెక్టరు జనరల్ జె.మంజుల మరియు ఇతర అనుభవమున్న విజ్ఙాన వేత్తల సమక్షంలో నిర్వహించారు.
రుస్తుం-2 అనేది మానవరహిత వైమానిక వాహనం. ఇది మానవరహిత వైమానిక వాహనం నిర్మాణ మరియు ప్రయోగ వ్యవస్థకు చెందిన చిన్న విమానం.రుస్తుం-I, రుస్తుం-H, మరియు రుస్తుం-C లు కూడా మానవ రహిత వైమానిక వాహన వ్యవస్థకు చెందినవే. మధ్యస్థ ఎత్తులో ఎగురు ఈ మానవరహిత వైమానిక వాహనాన్ని రక్షణ త్రిదళాలు ఉపయోగించుకోనేలా తయారు చేసారు. 20,000 అడుగుల ఎత్తులో 20 గంటలసేపు విహరించ గలదు. రుస్తుం-2 ను H UCAV మాదిరి ఆధారంగా తక్కువ బరువుతో ఆకారం/నిర్మాణం వుండేలా రూపొందించారు. రుస్తుం-2 మూడూ రెక్కలున్న ఎన్.పి.ఒ సాటర్నుఇంజనులను ( NPO saturn engines) కల్గి ఉంది.ఈ టర్బో ఇంజనులు ఒక్కోకటి 45 కిలోగ్రాముల తోపుడు శక్తిని కల్గించును. ఈ వాహనం ఎత్తు 2.4 మీటర్లు, పొడవు9.5 మరియు మరియు మొత్తం పొడవు 20.6 మీటర్లు.ఈ వైమానిక వాహనం తోకలో T రకపు నిలువు స్థిరీకరించే వ్యవస్థకల్గి ఉంది. తోక క్షితిజ సమాంతర సమతలాన్నికల్గివున్నది. ఈ మానవరహిత వైమానిక వాహనం గంటకు 280 కిలో మీటర్ల వేగంతో పయనిస్తుంది.ఇది Medium Range Electro Optic (MREO), Long Range Electro Optic (LREO), Synthetic Aperture Radar (SAR), Electronic Intelligence (ELINT), Communication Intelligence (COMINT) and Situational Awareness Payloads (SAP) వంటి పలు అవసర ఉపకరాణాలు మోసికొనిపోవు సామర్ధ్యం కల్గి వున్నది.ఇది ఆయుధాలను మోసికొనిపోగలదు.
చినబాలు పర్శరాములు
చినబాలు పర్శరాములు ( జననం: జూలై 21, 1968 ) తెలంగాణ ప్రాంతానికి చెందిన కథ రచయిత.
ఈయన 1968, జూలై 21 న కరీంనగర్ జిల్లాలోని కొండాపూర్ గ్రామంలో జన్మించారు.
బొల్లి లక్ష్మీనారాయణ
బొల్లి లక్ష్మీనారాయణ (ఏప్రిల్‌ 15, 1944 - 2018 ఫిబ్రవరి 23) ప్రముఖ కవి, రచయిత, అనువాదకుడు, చిత్రకారుడు మరియు నాటకకర్త.
లక్ష్మీనారాయణ 1944, ఏప్రిల్‌ 15న మహారాష్ట్ర లోని షోలాపూర్లోని చేనేత కుటుంబంలో జన్మించాడు. ఈయన పూర్వీకులు సిద్ధిపేట జిల్లా, బెజ్జంకి మండలం, గుండారం గ్రామానికి చెందినవారు. మరాఠీ మాధ్యమంలో పదవ తరగతి వరకు చదువుకున్నాడు.
మరాఠి మాధ్యమంలో చదువుకున్న లక్ష్మీనారాయణ తెలుగు భాషపై పెంచుకున్న అభిమానంతో తెలుగు నేర్చుకోవడమేకాకుండా, తెలుగు సాహిత్యాన్ని విరివిగా చదివాడు. మరాఠీ సాహిత్యంలో అగ్రశ్రేణి రచయితగా పేరుపొందిన లక్ష్మినారాయణ సాహిత్యాన్ని మరాఠీ విద్యార్థులకు పాఠ్యాంశాలుగా బోధిస్తున్నారు. పదవ తరగతి వరకు మాత్రమే చదువుకున్న లక్ష్మినారాయణ రచనలు ఎంఏ విద్యార్థులకు బోధనాంశాలుగా ఉన్నాయి.
మరాఠీలో రచనలు చేస్తూనే తెలుగు భాషాభివృద్ధికి ఎంతో కృషి చేశాడు. 'బాలభారతి తెలుగు పాఠ్యపుస్తక సమితి'ను స్థాపించి, అధ్యక్షుడిగా ఉంటూ మహారాష్ట్రలో తెలుగు పాఠ్యపుస్తకాల ముద్రణ కోసం ఉద్యమించి విజయం సాధించాడు. అంతేకాకుండా 'తెలుగు భాషా రక్షణ సమితి'ని కూడా స్థాపించాడు. పూణే విద్యాపీఠం, ముంబై సాహిత్య అకాడమీ, గోవా విద్యాపీఠం, కాకతీయ విశ్వవిద్యాలయం, హైదరాబాద్ విశ్వవిద్యాలయం వంటి పలు విద్యాలయాల్లో ఈయన రచనలపై ఎన్నో పరిశోధనలు జరిగాయి. తెలుగు విశ్వవిద్యాలయం వారు గౌరవ డాక్టరేట్‌ ఇచ్చి సన్మానించారు.
లక్ష్మీనారాయణ 28 గ్రంథాలు వెలువరించాడు.
స్వంత రచనలు
అనువాద రచనలు
ఈయన 2018, ఫిబ్రవరి 23న మరణించాడు.
చియాంగ్ కై-షేక్
చియాంగ్ కై-షెక్ (31 అక్టోబరు 1887 - 1975 ఏప్రిల్ 5), 1928 మరియు 1975 మధ్య చైనా రిపబ్లిక్ నాయకుడిగా పనిచేసిన ఒక రాజకీయ మరియు సైనిక నాయకుడు.
చియాంగ్ కుమింటాంగ్ (KMT), చైనీయుల నేషనలిస్ట్ పార్టీ, అలాగే సన్ యట్-సెన్ యొక్క దగ్గరి మిత్రుడు. చియాంగ్ కుమింటాంగ్ యొక్క వామ్పో మిలటరీ అకాడెమీ యొక్క కమాండెంట్ అయ్యాడు మరియు 1926 ప్రారంభంలో కెన్యా కుప్ప తరువాత KMT యొక్క నాయకుడిగా సన్ స్థానాన్ని సంపాదించాడు. పార్టీ యొక్క వామపక్షాన్ని తటస్థీకరించిన తరువాత, చియాంగ్ సన్ యొక్క సుదీర్ఘ వాయిదా గల నార్తరన్ ఎక్స్పెడిషన్, ఆక్రమించుకోవడం లేదా చైనా యొక్క వసతి అనేక యుద్దవీరుల.
1928 నుండి 1948 వరకు, చియాంగ్ రిపబ్లిక్ ఆఫ్ చైనా యొక్క నేషనల్ మిలిటరీ కౌన్సిల్ ఆఫ్ నేషనల్ రిపబ్లిక్ చైర్మన్గా నియమించబడ్డాడు. చియాంగ్ సాంఘిక సంప్రదాయవాదంగా ఉంది, న్యూ లైఫ్ మూవ్మెంట్లో సాంప్రదాయ చైనీస్ సంస్కృతిని ప్రోత్సహిస్తూ, పాశ్చాత్య ప్రజాస్వామ్యం మరియు సన్ యొక్క జాతీయవాద ప్రజాస్వామ్య సామ్యవాదం రెండూ నిరంకుశ ప్రభుత్వానికి మద్దతుగా తిరస్కరించాయి. కమ్యూనిస్ట్లతో సన్ యొక్క మంచి సంబంధాలను కొనసాగించలేకపోయాడు, చియాంగ్ వారిని షాంఘై వద్ద ఊచకోత మరియు Kwangtung మరియు ఇతర ప్రాంతాల్లో తిరుగుబాటుల అణచివేత.
సెకండ్ సైనో-జపనీస్ యుధ్ధం ప్రారంభమైన తరువాత, ఇది రెండవ ప్రపంచ యుద్ధం యొక్క చైనీయుల రంగస్థలం అయింది, జాంగ్ జులెయంగ్ చియాంగ్ను కిడ్నాప్ చేసి కమ్యూనిస్ట్లతో రెండవ యునైటెడ్ ఫ్రంట్ను స్థాపించడానికి అతన్ని నిర్బంధించారు. జపనీయుల ఓటమి తరువాత, అమెరికన్ ప్రాయోజిత మార్షల్ మిషన్, సంకీర్ణ ప్రభుత్వాన్ని చర్చించడానికి ప్రయత్నం 1946 లో విఫలమైంది. చైనీయుల సివిల్ యుద్ధం మావో జెడాంగ్ నేతృత్వంలోని చైనీస్ కమ్యూనిస్ట్ పార్టీ (CCP) తో జాతీయవాదులను ఓడించి, 1949 లో పీపుల్స్ రిపబ్లిక్ ఆఫ్ చైనా. చియాంగ్ ప్రభుత్వం మరియు సైన్యం తైవాన్కు తిరిగి వెళ్ళిపోయాయి, ఇక్కడ చింగ్, "వైట్ టెర్రర్" అని పిలిచే కాలంలోని యుద్ధ చట్టం మరియు విమర్శలను సైతం చంపింది. తైవాన్కు తరలించిన తరువాత, చియాంగ్ ప్రభుత్వం చైనా ప్రధాన భూభాగాన్ని తిరిగి పొందాలనే ఉద్దేశ్యాన్ని ప్రకటించింది. చియాంగ్ తైవాన్ను రిపబ్లిక్ ఆఫ్ చైనా అధ్యక్షుడుగా మరియు కొమింటాంగ్ జనరల్గా 1975 లో చనిపోయే వరకూ, మావో మరణం కేవలం ఒక సంవత్సరం తక్కువగా పరిపాలించాడు.
తోటపల్లి మధు
తోటపల్లి మధు తెలుగు చలనచిత్ర రచయిత మరియు నటుడు. చిరంజీవి కథానాయకుడిగా 1984లో వచ్చిన దేవాంతకుడు చిత్రం ద్వారా రచయితగా తెలుగు చలనచిత్రరంగంలోకి అడుగుపెట్టాడు.
మధు 1963, ఫిబ్రవరి 27న విజయవాడలో జన్మించాడు.
చిరంజీవి కథానాయకుడిగా 1984లో వచ్చిన దేవాంతకుడు చిత్రం ద్వారా 19 ఏళ్ల వయసులోనే రచయితగా తెలుగు చలనచిత్రరంగంలోకి అడుగుపెట్టిన మధు 190కి పైగా చిత్రాలకు కథ, మాటలు అందించాడు. 45 సినిమాలలో విలన్ పాత్రలు పోషించాడు.
అంకమ్మ
అంకమ్మ తెలుగు పల్లెల్లో పూజలందుకునే ఒక గ్రామదేవత. ఆంధ్రప్రదేశ్ లోని కృష్ణా, గుంటూరు, ఉభయ గోదావరి జిల్లాలలో, తెలంగాణలోని ఖమ్మం జిల్లాలో పలు గ్రామాలలో అంకమ్మ దేవతను కొలుస్తారు. ఇతర జిల్లాలలో ఈమె ఆరాధన అంతగా కనిపించదు. 
అంకమ్మ గుడి సాధారణంగా ఊరి చివరన ఉంటుంది. ఈ గుడి పూరికొట్టం లేదా పెంకులతో వేసిన కొట్టంలో ఉంటుంది. అంకమ్మ విగ్రహం చాలా చోట్ల రాతిలో చెక్కబడి ఉంటుంది, కొన్ని చోట్ల అంకమ్మ విగ్రహం చెక్కలో చెక్కబడి ఉంటుంది.
అంకమ్మ చాలా శక్తివంతమైన దేవత అని జనాలు నమ్ముతారు. ఈమెకు కోపం వస్తే పశుసంపదకు వ్యాధులు వస్తాయని, పంటలు సరిగ్గా పండవని, వానలు పడవని జనం నమ్ముతారు. ఈమె ఆగ్రహానికి గురి అవ్వకుండా ఉండేందుకు ప్రజలు ఆషాఢ మాసంలో అంకమ్మ కొలువు తీరుస్తారు. ఈ కొలువులను వారం రోజులపాటు, రజక వృత్తిలో ఉన్నవారు పూజారులుగా పూజలు చేస్తారు. అంకమ్మ కథలను చెప్పటానికి బైండ్లవాళ్ళు, ఆసాది వాళ్ళు పాల్గొంటారు. ఆదివారం ఈమెకు చాలా ప్రీతి అని జనం నమ్ముతారు. ఈ కొలువులో జంతుబలులు, సిడివేలడాలు ఉంటాయి.
మిద్దే రామారావు
మిద్దే రామారావు తెలుగు సినిమా నిర్మాతలలో ఒకడు. ఇతడు నిర్మించిన పదహారేళ్లవయసు, పండంటి జీవితం, రామరాజ్యంలో భీమరాజు, గూండా వంటి సినిమాలు విజయవంతంగా నడిచాయి. ఇతడు ఎన్.టి.రామారావు, చిరంజీవి, కృష్ణ, శ్రీదేవి, నందమూరి బాలకృష్ణ, మోహన్ బాబు, విజయశాంతి, చంద్రమోహన్, శోభన్ బాబు వంటి నటీనటులతో సినిమాలు నిర్మించాడు. ఇతని సినిమాలకు దర్శకత్వం వహించినవారిలో కె.రాఘవేంద్రరావు, ఎ.కోదండరామిరెడ్డి, రేలంగి నరసింహారావు తదితరులు ఉన్నారు.
ఇతడు నిర్మించిన పదహారేళ్ల వయసు సినిమా ద్వారా శ్రీదేవి, పండంటి జీవితం సినిమా ద్వారా విజయశాంతి ప్రఖ్యాతి గాంచి రెండేసి దశాబ్దాలకు పైగా తెలుగు చలనచిత్ర పరిశ్రమను ఏలారు. 
ఇతడు తూర్పుగోదావరి జిల్లా, గోకవరంలో 1945, జూలై 15న జన్మించాడు.
ఇతడికి చిన్న తనం నుండే సినిమాలపట్ల ఉన్న ఆసక్తితో తన చదువును మధ్యలో మానివేసి సినిమా ఎగ్జిబిటర్‌గా మారాడు. ఇతడు తన గ్రామంలో సుష్మ అనే టూరింగ్ టాకీసును నిర్మించాడు.
ఒక దశాబ్దం సినిమా ప్రదర్శకుడిగా కొనసాగిన తరువాత సినిమా నిర్మాణ రంగంవైపు దృష్టిని సారించాడు. మొదట్లో తెలుగులో డబ్బింగ్ సినిమాలను నిర్మించడం ప్రారంభించాడు. వాటిలో జెమినీ గణేశన్ నటించిన కొండవీటి వీరుడు, జయశంకర్ నటించిన కక్ష శిక్ష అనే సినిమాలు తమిళం నుండి, రాజ్‌కుమార్ నటించిన ప్రచండ వీరుడు అనే సినిమా కన్నడం నుండి డబ్ చేసినవి ఉన్నాయి.
తరువాత చంద్రమోహన్ హీరోగా, శ్రీదేవి కథానాయికగా, కె.రాఘవేంద్రరావు దర్శకుడిగా ఇతడు నిర్మించిన పదహారేళ్ల వయసు సినిమా సూపర్ హిట్ కావడంతో ఇతడు సినిమా నిర్మాతగా నిలదొక్కుకున్నాడు. ఈ విజయం తర్వాత ఇతడు శ్రీ రాజ్యలక్ష్మి ఆర్ట్స్ అనే బ్యానర్‌పై సినిమాలు నిర్మించడం మొదలుపెట్టాడు.
ఇతడు ఇతరభాషలలో విజయం సాధించిన సినిమాలను తెలుగులో పునర్నిర్మించాడు. అంతే కాకుండా తెలుగులో పాపులర్ అయిన నవలలను సినిమాలుగా తీశాడు.
ఇతడు నిర్మించిన తెలుగు సినిమాలు:
కంచి కామకోటి పీఠం
కంచి కామకోటి మఠంను ఆది శంకర స్థాపించారు మరియు తమిళనాడు కాంచీపురం నగరంలో ఉంది. కంచి మఠం హిందువులకు సన్యాస సంస్థ స్ఫూర్తితో స్థాపించబడింది. కాంచీపురం మఠం పంచ-భూతస్తలాలు లో ఒకటిగా ఉంది. ఈ మఠం వాస్తవానికి ఎవరు నిర్మించారని పురావస్తు ఆధారాల ప్రకారం ఇప్పుడు 2500 సంవత్సరాల క్రితం నదని తెలుస్తుంది. ఈ మఠం యొక్క గోడలపై శిలాశాసన ఆధారాల ద్వారా నిరూపితమైంది. కొందరు చరిత్రకారులు కాంచీపురం లో మఠం కంటే ఎక్కువ మూడు దశాబ్దాల ముందు అని పేర్కొన్నారు కాని ఈ వాదనను బలపరిచే ఘన ఆధారాలు ఉన్నాయి.
మొదట్లో మఠం కుంభకోణంలో ఉండేది. కానీ హైదర్ ఆలీ యొక్క సైన్యం ఈ ప్రాంతంలో కవాతు చేసినప్పుడు 18 వ శతాబ్దంలో కాంచీపురంకు తరలించారు. నేడు, మఠం దక్షిణ భారతదేశం అంతటా ఖ్యాతి గడించింది, మరియు ఆది శంకర భక్తులు ప్రతి సంవత్సరం వేల సంఖ్యలో శాంతి మరియు ప్రశాంతత యొక్క శోధన కొరకు ఇక్కడకు వస్తారు
ఈ మఠం యొక్క గురుపరంపరను 1823 కన్నా ముందు ఉన్నవారిని క్రమంగా కంచి మఠం ప్రకటించడం జరిగినది. ఈ మఠం గురుపరంపర ఈ క్రింది విధంగా ఉన్నది.
చిప్పబత్తుల సంపత్ కుమార్
చిప్పబత్తుల సంపత్ కుమార్ ( జననం: జూలై 4, 1977 ) తెలంగాణ ప్రాంతానికి చెందిన కథ రచయిత.
ఈయన 1977, జూలై 4 న కరీంనగర్ జిల్లాలోని మనాకొండూర్ మండలంలోని ఊటూరు గ్రామంలో జన్మించారు.
నేను శైలజ
నేను శైలజ 2016, జనవరి 1 న విడుదలైన తెలుగు చలనచిత్రం. కిషోర్‌ తిరుమల దర్శకత్వం వహించిన ఈ చిత్రంలో రామ్‌ పోతినేని, కీర్తీ సురేష్, సత్యరాజ్, ప్రదీప్ రావత్, రోహిణి, ప్రిన్స్‌, శ్రీముఖి, ధన్య బాలకృష్ణన్‌, కృష్ణభగవాన్‌, విజయ నరేష్ తదితరులు నటించగా, దేవిశ్రీ ప్రసాద్ సంగీతం అందించారు.
హరి (రామ్) చిన్నప్పట్నుంచే పెద్ద లవర్ బాయ్. ఎదురింటి అమ్మాయికి తన ప్రేమ చెప్పలేకపోయినందుకు ఫీలై.. తర్వాత కనిపించే ప్రతి అమ్మాయికీ ఐలవ్యూ చెబుతుంటాడు. వాళ్లందరూ ఇతడికి సారీ చెబుతుంటారు. దీంతో ఇక ప్రేమకు నాకు పడదని ఫిక్సయిపోయిన సమయంలో శైలజ (కీర్తి సురేష్) పరిచయమవుతుంది. తన మీద ఇష్టం చూపిస్తుంది. హరి ఆమె ప్రేమలో పడిపోతాడు. కానీ తన ప్రేమను చెబితే ఆమె అంగీకరించదు. నువ్వంటే ఇష్టమే కానీ.. ప్రేమించలేను అంటుంది. ఇంతకీ శైలజ హరిని తిరిగి ప్రేమించదు. ఆమెను ఒప్పించి.. తనను పెళ్ళి చేసుకోవడానికి హరి ఏం చేశాడు అన్నది మిగతా కథ.
విజయేంద్ర సరస్వతి
విజయేంద్ర సరస్వతి (జ. మార్చి 13, 1969) కాంచీపురం లోని కంచి కామకోటి పీఠానికి 70వ జగద్గురువు. కంచి కామకోటి 69వ పీఠాధిపతి జయేంద్ర సరస్వతి శివైక్యంతో ఆయన తర్వాతి స్థానాన్ని 49 ఏళ్ల వయస్సులో ఆయన భర్తీ చేయనున్నారు. మఠం నియమాల ప్రకారం బాలసన్యాసిగా ఉన్నప్పుడే అప్పటి పీఠాధిపతి తన తర్వాతి పీఠాధిపతిని ప్రకటిస్తారు. 1983లో మే 29న కంచి కామకోటి 70వ పీఠాధిపతిగా విజయేంద్ర సరస్వతిని ప్రకటించారు.
విజయేంద్ర సరస్వతి 1969 మార్చి 13న తిరువళ్లూరులో జన్మించారు. ఆయన ప్రాథమిక విద్యను స్వగ్రామమైన తండలంలో పూర్తిచేసారు. సంస్కృత భాషను అభ్యసించారు. ఆయన తండ్రి శ్రీ కృష్ణమూర్తి శాస్త్రి పోలూర్ లోని శ్రీ శంకర కైంకర్య సభా పాఠశాలలో ఋగ్వేదాన్ని బోధించే వేద పండితుడు. విజయేంద్ర సరస్వతి (శ్రీ శంకరనారాయణ) ఆరవ తరగతి పూర్తిచేసిన తరువాత తన తండ్రి బోధించే పాఠశాలలో విద్యార్థిగా చేరి వేదవిద్యను అభ్యసించారు. ఆయన వివిధ శాస్త్రాలలో నిష్ణాతుడైనాడు. ఆయనకు తన ఎనిమిదవ యేట మొట్టమొదటి సారి కంచి కామకోటి పీఠం యొక్క 69వ జగద్గురువైన జయేంద్ర సరస్వతి దర్శనం లభించింది. తరువాత కంచి పీఠానికి తరచుగా నవరాత్రి పూజలకు హాజరయ్యేవారు. తన 11వ యేట పరమాచార్య శ్రీ చంద్రశేఖరేంద్ర సరస్వతి యొక్క విశేష దర్శనం లభించింది. ఒక సంవత్సరం అనంతరం పరమాచార్య చాలా సేపు ఆయనతో సంభాషించారు.
ఆయనకు వేదం మరియు శాస్త్ర్రాలలో విశేష ప్రతిభను శ్రీ జయేంద్ర సరస్వతి గుర్తించి తన తరువాత జగద్గురువుగా నిర్ణయించారు.
జయేంద్ర సరస్వతి బాలుడైన శంకరనారాయణన్ (విజయేంద్ర సరస్వతి) కి సన్యాస దీక్షను 1983 మే 29 ప్రసాదించారు. ఆయన సన్యాస నామము శంకర విజయేంద్ర సరస్వతి. తమిళనాడులో ఆయన అనుచరులు ఆయనను "బాల పెరియవాళ్"గా పిలుస్తారు.
ఆయన భారతదేశంలో అనేక ప్రాంతాలను సందర్శించారు. ఆయాన్ పంజాబ్, హిమాచలప్రదేశ్, అస్సాం, ఒరిస్సా, పశ్చిమబెంగాల్ మరియు యితర దక్షిణ భారత ప్రాంతాలను సందర్శించారు. ఆయన 1998లో నేపాల్ దేశాన్ని తన గురువు జయేంద్ర సరస్వతితో పాటు సందర్శించారు.
ఆయన ప్రత్యేకంగా భారతీత సనాతన ధర్మం మరియు సంస్కృతి పరిరక్షణకు తన గురువు జయేంద్ర సరస్వతితో పాటు కృషిచేసారు. ఈ లక్ష్యాలను సాధించడానికి అనేక కార్యక్రమాలను నిర్వహించారు. ఆయన దేవాలయాల నిర్మాశైలి కొరకు అనేక శిల్ప కేంద్రాలను నిర్వహించారు. ఆయన కాంచీపురంలోని ఎనతూర్ వద్ద శ్రీ చంద్రశేఖరేంద్ర సరస్వతి అంతర్జాతీయ గ్రంథాలయం మరియు పరిశోధనా కేంద్రాన్ని స్థాపించారు. ఇచట అనేక వివిధ విషయాలకు సంబంధించి అనేక భాషలలో పుస్తకాలు ఉంటాయి. ఇక్కడ భారతీయ సంస్కృతి మరియు తత్వ శాస్త్రాలకు సంబంధించిన పుస్తకలు ఉంటాయి. ఈ గ్రంథాలయంలో ప్రాచీన తాళపత్ర గ్రంథాలు కూడా భద్రపరచబడినాయి.
టైటానిక్ (1997 సినిమా)
టైటానిక్ 1997లో ప్రఖ్యాత హాలీవుడ్ దర్శక నిర్మాత జేమ్స్ కామెరాన్ రూపొందించిన ఆంగ్ల చిత్రం. ఈ సినిమాను టైటానిక్ నౌక ప్రమాద నేపథ్యంలో తీశారు. ఈ కథలో నాయకా నాయికలైన లియోనార్డో డికాప్రియో, కేట్ విన్‌స్లెట్ వేర్వేరు సామాజిక వర్గానికి చెందిన వారు. ఈ నౌక మొట్టమొదటి ప్రయాణంలోనే వీరిద్దరూ ప్రేమలో పడి చివరికి ప్రమాదం ద్వారా ఇద్దరూ ఎలా విడిపోయారన్నది ఈ చిత్ర కథాంశం.
1996లో సముద్ర గర్భంలో అన్వేషణ సాగించే బ్రాక్ లవెట్ అనే పరిశోధకుడు మరియు అతని బృందం ఒక నావలో బయలుదేరి టైటానిక్ నావ మునిగిపోయిన ప్రాంతాల్లో దాని అవశేషాలను పరిశీలించి అందులోనుంచి ఒక అరుదైన వజ్ర హారాన్ని వెలికి తీయాలనుకుంటారు. అందులో భాగంగా నావలో వారికి ఒక పేటికలో భద్రపరచబడిన ఒక చిత్రపటం లభిస్తుంది. 1912, ఏప్రిల్ 14లో గీసినట్టుగా ఉన్న ఆ చిత్రంలో కేవలం ఆ వజ్రహారాన్ని మాత్రమే ధరించిన ఒక మహిళ ఉంటుంది. అదే రోజు టైటానిక్ నీళ్ళలో మునిగిపోయి ఉంటుంది. ఆ చిత్రంలో గల మహిళ ప్రస్తుతం రోజ్ డాసన్ కాల్వర్ట్ అనే వృద్ధురాలు. ఆమెను ఆ పడవ లోకి తీసుకుని వస్తారు. ఆమె లవెట్ కు ఆ చిత్రాన్ని గురించి వివరించడం మొదలుపెడుతుంది.
ఈ సినిమా నిర్మాణానికి 200 మిలియన్ డాలర్లు ఖర్చు అయింది.
మొదటి విడుదలే కాకుండా 2012 మరియు 2017 లో వచ్చిన విడుదలలన్నీ కలిపి ఈ సినిమాకు అమెరికాలో 659.4 మిలియన్ డాలర్లు ఆదాయం రాగా ఇతర దేశాల్లో 1.528 బిలియన్ డాలర్ల ఆదాయం వచ్చింది. అంటే మొత్తం ఆదాయం 2.187 బిలియన్ డాలర్లు.
అరటికాయ పెరుగు పచ్చడి
అరటికాయ పెరుగు పచ్చడి అరటి కాయతో చేయబడ్డ శాకాహార వంటకం. పచ్చి అరటికాయతో మనము చాలా రకాల కూరలను చేసుకుంటాము. అరటి చెట్టులోని ప్రతి భాగంతోను కూర వండుతారు. అన్నింటికన్నా మన తెలుగువాళ్ళకు ఎక్కువగా నచ్చేవి రోటిపచ్చళ్ళు. పొట్లకాయలోను, అరటికాయలోను పెరుగు వేసి చేసుకుంటే చాలా బాగుంటాయి. కానీ వేసే పెరుగు కొంచం పుల్లగా ఉండాలి అలానే ఎంత వేయాలో కూడా తెలిసి ఉండాలి.అప్పుడే ఆ పచ్చడి రుచి బాగుంటుంది.
అరటికాయను చెక్కు తీయకుండా కాయగానే కుక్కర్లో వేసి ఉడకబెట్టాలి. అరటికాయ ఉడికిన తర్వాత కాయను చల్లార్చిన తదుపరి, పై తోలు తీసి గుజ్జుని ఒక గిన్నెలోకి తీసుకుని కచ్చాపచ్చాగా మెత్తగా పిసుక్కోవాలి. మరొక గిన్నెలోకి కావల్సిన పెరుగు తీసుకొని, పసుపు, ఉప్పు కలుపుకోవాలి. ఇందులో చిదిమిన అరటికాయ గుజ్జుని కలుపుకోవాలి.
బేసిన్ వేడి చేసి, వేడి ఎక్కాక, రెండు చెంచాలు నెయ్యి వేసి, అది కాగిన తర్వాత తాలింఫు సామాను వరుసగా మెంతులు, ఆవాలు, జీలకర్ర, ఎండు మిర్చి వేసి దోరగా వేయించాలి. ఇవి వేగాక చిటికెడు ఇంగువ వేసి, పచ్చిమిర్చి ముక్కలు, కరివేపాకు వేసి వేయించి పెరుగులో కలుపుకోవాలి. చివరగా కొత్తిమీరతో అలంకరించుకోవాలి.
షాలిని పాండే
షాలిని పాండే భారతీయ చలనచిత్ర నటి. 2017లో తెలుగులో వచ్చిన అర్జున్ రెడ్డి చిత్రం ద్వారా సినీరంగంలోకి ప్రవేశించింది.
శాలిని పాండే 1993, సెప్టెంబరు 23న మధ్యప్రదేశ్ లోని జబల్ పూర్ లో జన్మించింది. జబల్ పూర్ లోని జబల్పూర్ గ్లోబల్ ఇంజనీరింగ్ కళాశాల నుండి ఇంజనీరింగ్ పూర్తిచేసింది. ఇంజనీరింగ్ రెండవ సంవత్సరం నుండే నాటకాలలో నటించడం ప్రారంభించింది.
నటనపై ఉన్న ఆసక్తితో నాటకాలలో నటిస్తున్న షాలిని పాండే, అర్జున్ రెడ్డి అనే తెలుగు చలనచిత్రం ద్వారా సినిమారంగంలోకి ప్రవేశించింది. తెలుగు మాట్లాడడం రాకపోయినా ఆ సినిమాలో తన పాత్రకు తానే డబ్బింగ్ చెప్పుకుంది. ప్రస్తుతం 100% కాదల్, మరియు మహానటి చిత్రాలలో నటిస్తోంది.
తిమిడితపాడు
తిమిడితపాడు ప్రకాశం జిల్లా, కారంచేడు మండలంలోని గ్రామం.
నాయుని కృష్ణమూర్తి
నాయుని కృష్ణమూర్తి (1951-2018) ప్రముఖ రచయిత మరియు ప్రచురణకర్త. ఇతడు వెలువరిస్తున్న విద్యాసంబంధమైన మాసపత్రికలు పాఠశాల, మాబడి ప్రజాదరణకు నోచుకున్నాయి.
ఇతడు చిత్తూరు జిల్లా నడిమిచెర్లలో 1951లో నాయుని రామయ్య, నాయుని నరసమ్మ దంపతులకు జన్మించాడు. హైస్కూలు చదువు నుంచి, సాహిత్యం, రచనల పట్ల ఆసక్తి చూపాడు. ఇతడు 23 ఏళ్ల వయసులో రాసిన మొదటి నవల "యామినీకుంతలాలు"కు ఆంధ్రప్రభ సచిత్రవార పత్రిక నిర్వహించిన ఉగాది నవలల పోటీలో బహుమతి లభించింది. తర్వాత నాయుని కృష్ణమూర్తి పత్రికారంగంలోకి అడుగు పెట్టాడు. కొంత కాలం బొమ్మరిల్లు, విజయ, నీలిమ పత్రికలకు ఉపసంపాదకుడిగా పనిచేశాడు. ఆ తర్వాత ఒక మిత్రుడి భాగస్వామ్యంలో "స్నేహబాల" అనే పిల్లల పత్రికను కొంతకాలం నిర్వహించాడు. 1977 లో మాబడి, 1978 లో పాఠశాల పత్రికలను విద్యార్థుల కోసం విజయవాణి సంస్థ ద్వారా ప్రచురించడం ప్రారంభించాడు.
ఇతడు అనేక నవలలు, కథలు, ఆధ్యాత్మిక రచనలు చేశాడు. సినీగేయ రచయితగా కూడా సేవలను అందించాడు. మహర్షి సినిమాలో ఇతడు వ్రాసిన "సుమం ప్రతి సుమం సుమం" అనే పాట జనాదరణను పొందింది.
ఇతడు వ్రాసిన కొన్ని రచనలు:
ఇతడు కొంతకాలంగా అనారోగ్యంతో బాధపడుతూ బెంగళూరులోని ఒక ప్రైవేటు ఆసుపత్రిలో 2018, మార్చి 1వ తేదీన తన 67వ యేట మరణించాడు.
శివశ్రీ శాతకర్ణి
శివశ్రీ శాతకర్ణి పులమాయి అనంతరము రాజ్యభారమును వహించి క్రీ.శ.170 నుండి 177 వరకు ఏడేండ్లు పాలన చేశాడు. ఇతడును గౌతమీ పుత్రశాతకర్ణి పుత్రునకు వాసిష్ఠీ రాణికి జన్మించాడు అగుటవలన పులమాయి సోదరుడు కావలయును. వసిష్ఠీ పుత్రకుడును శాతకర్ణినామధారుడును అగుటచే ఈతడే మహాక్షేత్రపరుద్రదమమని అల్లుడు కావచ్చును.అట్లగుట రుద్రదమనునిచే రెండుసార్లు ఓడింపబడినవాడు ఈతడే అయియుండవలెను. గుజరాతులోని జునారు అందు రుద్రమనుని శాసనము అనుసరించి ఆతడు దక్షిణాపధరాజగు శాతకర్ణిని రెండుమారులు జయించి, అకరావంతి, అపరాంత, అనూప, సూరాష్ట్ర దేశములను లాగికొని మాహాక్షేత్రప బిరుదము వహించినట్లును, తిరిగి స్వాతంత్ర్య రాజ్యము ప్రతిష్ఠించినట్లును తెలియుచున్నది.
ఇతని కాలమునాటి శాసనములు కన్హేరి, అమరావతి ప్రాంతములందు కనబడుచున్నవి. కన్హేరి శాసనములలో ఒకటి ఈతని రాణిదిగా నున్నది. శ్రీశివమాకశాత అను అమరావతి శాసన మీశివశ్రీదైయుండవచ్చును. ఇతనికి వేదశ్రియను మరియొక పేరుండినట్లును, వేదశ్రీ అనువాడు పవత్రములైన ఆహుతులను సమర్పించిననెడు నానాఘట్ట శాసన మాతనిదై యుండునట్లును తెలియుచున్నది. శివశ్రీ వేద సంపత్తుగలవాడై యుండిన కారణమున వేదశ్రీ అను పేరు వచ్చినట్లు ఆంధ్రచరిత్రకారుల అభిప్రాయము. నానా ఘట్ట శాసనములో ఈ వేదశ్రీ తన తండ్రిని అంగీయకులవర్ధను డని పేర్కొనినాడు.
ఈశివశ్రీ శైవమతాధిక్యమును కలిగియుండిన బ్రాహ్మణమతమున అవలంబించిన వాడైనని బౌద్ధులను, మిగతా బ్రాహ్మణులను తండ్రికివలెనే సమానదృష్టితో చూచినవాడు.ఈ ఆంధ్రరాజులు తల్లులు బ్రాహ్మణమత అవలంబించిన శకరాజులయు, పహ్లవరాజులయు పుత్రికలగుటచె ఆంధ్రరాజులు కూడా కడపటివారు బ్రాహ్మణ మతాభిమానులగుటచే వచ్చినట్లు కనపడుచున్నది.
ఈతని తరువాతి వాడు శివస్కంధ శాతకర్ణి . రాజై క్రీ. శ. 177 మొదలు 185 వరకు పాలించెను.
విజయశ్రీ శాతకర్ణి
ఇతడు యజ్ఞశ్రీ శాతకర్ణి తరువాత క్రీ.శ.203 మొదలు 209 వరకు 6ఏళ్ళు రాజ్యపాలన మొనర్చెను.ఈతని కాలమున విజయవాడపట్టణము ఊహింపబడుచున్నది.
చంద్రశ్రీ శాతకర్ణి
ఇతడు విజయశ్రీ శాతకర్ణి తరువాతి వాడు. ఈతని కాలము క్రీ.శ.209 నుండి 229 వరకు పాలన్ చేసెను. ఈతని పేరుమీద సీసపు నాణెములు కొన్ని కనబడుచున్నవి.ఈతని శాసనము పిఠాపురము లోని కడవలి గ్రామమున ఒక నూతిగోడమీద ప్రాకృత భాషలో దొరికినది.
మూడవ పులమాయి
చంద్రశ్రీ తరువాత రాజై క్రీ.శ.229 నుండి 236 వరకు రాజ్యము చేసినట్లు కనబడుచున్నది.ఇతనిని చైనాదేశ చరిత్రకారులు పౌలోమిన్ (Powlomein), (Howlomein) హౌలోమిన్ అనియు పేర్కొనుచున్నది.హిందూదేశమును వారు పులిమాను దేశమని అర్ధమిచ్చునట్టి పౌలోమాంకోవె అనిపిలిచియున్నారు.
ఈపులమాయి శాసనమొకటి బళ్ళారిజిల్లా ఆదోని తాలూకా మేకదోనిలో దొరికినది. 10 అతనినాణెములుకొన్ని కాంచీపురమున దొరికినవి.పులమాయి చక్రవర్తి కాంచీపుర రాష్ట్రమునకు శివస్కంధవర్మ నాగశాతకర్ణియను నాగరాజుకుమార్తెను ఒకపహ్లవ బ్రాహ్మణుడు వివాహము చేసుకొనెనని, ఆదంపతులకు పుట్టినవానికి శివస్కంధవర్మయని పేరు పెట్టిరనియు, ఆశివస్కంధవర్మ కాలమున మాతామహుని కాంచీపురరాష్ట్రమునకు రాజైనట్లు తెలియుచున్నది.
దేవరాజు రవి
దేవరాజు రవి ప్రముఖ కథకుడు, నవలాకారుడు మరియు సినిమా సమీక్షకుడు. తెలుగులో తొలి డిటెక్టివ్ నవల ‘వాడే వీడు’ రచయిత అయిన దేవరాజు వేంకటకృష్ణారావు ఇతనికి తండ్రి. 
ఇతని అసలు పేరు దేవరాజు వేంకట సత్యనారాయణరావు. ఇతడు విజయనగరం జిల్లా మృత్యుంజయనగరం గ్రామంలో 1939, ఏప్రిల్ 5వ తేదీన జన్మించాడు. ఇతని స్వస్థలం బరంపురం. ఇతడు 12 నవలలు, 200 పైగా కథలు, 1250 సినిమా సమీక్షలు ఇంకా పలు ఇతర వ్యాసాలూ వ్రాశాడు. మొదటిసారిగా 1959లో రామం అనే నవలను రచించాడు. అప్పటి నుంచి ప్రారంభమైన ఇతని రచనా వ్యాసంగం చివరిరోజు వరకు కొనసాగింది. ఇతడు మూడు కవితా సంపుటాలు, రెండు కథా సంపుటాలు వెలువరించారు. సితార, శివరంజని, మేఘసందేశం, నంబర్ వన్ సినిమా పత్రికలలో ఇతడు చేసిన సమీక్షలు సినీ వర్గాల ప్రశంసల్ని పొందాయి. ఇతడు నంది అవార్డుల కమిటీలో రెండుసార్లు సభ్యుడిగా ఉన్నాడు. ఇతడు సామాజిక కార్యకర్తగా కూడా విశేషంగా కృషిచేశాడు. ఎంతోమంది కుష్టు రోగులకు స్వయంగా సేవ చేశాడు. లెప్రసీ డాక్టర్‌గా ఏరికోరి ఉద్యోగం చేసి, పదవీ విరమణ అనంతరం కూడా ఆ సేవల్ని కొనసాగించాడు. ఇతడు మేఘసందేశం అనే సినీవారపత్రికకు సబ్ ఎడిటర్‌గా పనిచేశాడు. ఇతడు ఆంధ్రపదేశ్ సినీక్రిటిక్స్ అసోసియేషన్, ఆంధ్రప్రదేశ్ సినిమా రచయితల సంఘం మొదలైన సంస్థలలో సభ్యుడిగా ఉన్నాడు.
ఇతని కథలు చిత్రగుప్త, కథాంజలి, వినోదిని, ఢంకా, కృష్ణాపత్రిక, ఆంధ్ర సచిత్రవారపత్రిక, ఆంధ్రజ్యోతి, ప్రగతి, తరుణ, స్వాతి, స్నేహ, జయశ్రీ, అనామిక, పల్లకి, జనసుధ, మధురిమ, సినీప్రభ, జోక్స్, జైదండోరా, నెలవంక, తారాపథం, ఆనందజ్యోతి, మధురవాణి, కొరడా, కాగడా, ఆదర్శరైతు, విజయసారథి తదితర పత్రికలలో ప్రచురించబడ్డాయి. వాటిలో కొన్ని తమిళ, కన్నడ భాషలలోకి అనువదించబడ్డాయి. ఇతని కథలలో కొన్ని:ఇతడు తన 79వ యేట హైదరాబాదులోని మేడిపల్లిలో తన నివాసంలో 2018, మార్చి 2వ తేదీన మరణించాడు.
ఏకదిశ ప్రవాహ కవాటం
ఏకదిశ ప్రవాహ కవాటం అనునది ఒక ప్రత్యేక రకమైన కవాటం.కవాటం అనగా ఎదైన ద్రవం లేదా వాయువు ప్రవాహన్ని నిరోధించునది, లేదా నియంత్రణ ప్రవాహాన్ని అనుమతించు పరికరం.కవాటంలో రెండు పక్కలనుండి ప్రవహించును ఏక దిశ ప్రవాహ కవాటాన్ని ఆంగ్లంలో చెక్ వాల్వు లేదా నాన్ రిటర్నువాల్వుఅందురు. ఏకదిశ ప్రవాహ కవాటంలో ద్రవం లేదా వాయువులు కేవలం ఒకదిశలో మాత్రమే ప్రవహించును. వ్యతిరేకదిశలో ప్రవహించుటను తనకు తాను స్వయం ప్రేరితంగా కవాటం నిరోధించును.ఒక విధంగా ఏక దిశ ప్రవాహ కవాటం రక్షణ కవాటం/సేఫ్టి వాల్వుగా పనిచేయును.ఉదాహరణకు గ్లోబ్ లేదా ప్లగ్ లేదా బాల్ వాల్వులలో రెండు వైపులా ప్రవహించును.పైన పేర్కొన్న వాల్వులు అటోమాటిగా/స్వయం ప్రేరితంగా మూసుకోవు.
గొట్టంలో ఒకద్రవం కొంత పీడనంతో ఒకదిశలో ప్రవహిస్తూ, ఏదైనా కారణం చేత ఆగిన, వాల్వు తరువాత ప్రవాహం వెళ్ళిన దిశలో/ మార్గంలో పీడనం ఎక్కువ ఉండుటచే, ద్రవం వెనక్కి ప్రవహించడం మొదలు పెట్టును.ఒక పంపు ద్వారా ద్రవం వెళ్ళుచు, పంపు వెంటనే ఆగిన గొట్టంలోని ద్రవం వ్యతిరేకదిశలో వెనక్కి పంపులోకి రావడం వలన పంపు/తోడు యంత్రం పాడై పోవును.అలాగే కంప్రెసరు (వాయు సంకోచక యంత్రం) నుండి వాయువు పీడనంతో ప్రవహిస్తూ కంప్రెసరు ఆగిన వాయువు ఎక్కువ పీడనం మరియు త్వరణంతో వెనక్కి ప్రవహించడం వలన కంప్రెసరు పాడగును.బాయిలరు పనిచేయునపుడు అందులో తయారగు స్టీము అధిక పీడనం కల్గి వుండును.కావున బాయిలరులో వున్న పీడనంకన్న ఎక్కువ పీడనంతో నీటిని పంపు ద్వారా బయిలరు లోనికి పంపిస్తారు. పంపు ఆపిన వెంటనే, బాయిలరులో పీడనం ఎక్కువగా వుండటం వలన స్టీము+నీరు బాయిలరు నుండి వెనక్కి పంపులోకి, మరియు ఫీడ్ వాటరు పంపులోకి ప్రవేశించి నష్టం వాటిల్లును.
అందువలన ఎక్కువ పీడనం మరియు వేగంతో ఒక వ్యవస్థలో ద్రవం లేదా వాయువు ప్రవహిస్తుపుడు, ద్రవాన్ని లేదా వాయువును తోడుయంత్రం/పంపు ఆగినపుడు ప్రవాహం వెనక్కి ప్రవహించకుండా ఈ ఏకదిశ కవాటాలు నిరోధించును.పంపుల ద్వారా నదులు, కాలువల నుండి నీటిని ఒవర్ హెడ్ ట్యాంకులను నీరును తోడునపుడు, పంపు ఆగిన, ఈ ఏకదిశ కవాటం లేనిచో ఒవర్ హెడ్ ట్యాంకులోని నీరంతా మరల కిందికి వచ్చును.
అందువలన ఈ చెక్‌వాల్వు లేదాఏకదిశ ప్రవాహ కవాటాన్ని పంపు డెలివరి గొట్టంలో అమర్చడం వలన ముందుకు వెళ్ళీన ప్రవాహం వెనక్కి రాదు.
బావులనుండి, కాలువ లనుండి నీటిని తోడు పంపుల సక్షనుపైపు కిందిభాగంలో వుండు ఫూట్ వాల్వ్ కూడా ఒకరకమైన ఏకదిశ కవాటమే.
చెక్ వాల్వు అనబడు ఏకదిశ కవాటాలు పలుఆకృతులలోలభించును. ఏకదిశ ప్రవాహ కవాటాలు అవి పనిచేసి పధ్ధతిని అనుసరించి మరియు ఆకృతి ఆధారంగా పలురకాలుగా వర్గీకరించారు.
విరుద్ద గుణాలు వున్న వేరు, వేరు వాయువులను వేరు వేరు నిల్వ ట్యాంకులు/సిలిండరుల నుండి ఒకే ప్రవాహంగా ఒకే గొట్టంలో మిశ్రమంచేసి పంపునపుడు, అందులో పీడన వ్యత్యాసం వలన అందులోని ఒక వాయువు వెనక్కి ప్రవహించి మరో వాయు సిలిండరులోకి ప్రవేశించకుండా నిరోధించును.అలామండే గూణాలున్న రెండూ వాయువులు కలసిన అగ్ని ప్రమాదం జరుగవచ్చును.అలాగే బాయిలరుకు నీటిని అందించు ఫీడ్ని పంపు యొక్క డెలివరి పైపుకు చెక్ వాల్వు ఉందటం వలన బాయిలరు లోని నీరు+స్టీము తిరిగి పంపుకు రాకుండా నిలువరింపబడును.అలాగే పిస్టను వ్యవస్థ కల్గిన పంపుల్లో పిస్టను ముందుకు తోసిన ద్రవం వెనక్కి రాకుందా ఆపును.అలాగే ద్రవ్రప్రమాణాన్ని కొలిచే మరియు క్రోమటోగ్రఫీ పంఫుల్లో కూడా వాడుతారు.అలాగే కంప్రెసరులలో సంకోచింప చేసిన గాలి సిలిండరు నుండి వెనక్కి రాకుండా ఉపయోగిస్తారు.
జైనథ్ శ్రీ లక్ష్మీనారాయణస్వామి ఆలయం
జైనథ్ శ్రీ లక్ష్మీనారాయణస్వామి ఆలయం తెలంగాణ రాష్ట్రంలోని ఆదిలాబాదు జిల్లా, జైనథ్ గ్రామంలో ఉన్న అతి ప్రాచీన జైన ఆలయం. తర్వాత దీన్ని లక్ష్మీనారాయణ స్వామి ఆలయంగా మార్చారు. ఈ ఆలయం హైదరాబాదు నుండి కామారెడ్డి, నిర్మల్, అదిలాబాద్ మీదుగా 315 కిలోమీటర్ల దూరంలో ఉంది. ఏడాదిలో ఒకసారి సూర్య కిరణాలు స్వామివారి మూల విగ్రహాన్ని తాకడం ఇక్కడి విశేషం.
ప్రకృతి సిద్ధంగా లభించే నల్లరాతితో నిర్మితమైన అతి పురాతనమైన ఆలయం ఇది. ఆలయ ప్రాంగణంలో ఉన్న శిలాశాసనాలను బట్టి, ఆలయ గోడలపై చెక్కిన దాదాపు 20 శ్లోకాలను బట్టి, ఈ ప్రాంతం క్రీ.శ. 4 నుండి 9వ శతాబ్దం నాటివరకు పల్లవ సామ్రాజ్యంలో ఉన్నదని, వారిచే ఈ ఆలయం కట్టబడిందని తెలుస్తుంది. దాదాపు 500 ఏళ్ళపాటు దక్షిణ భారతదేశమును పాలించిన పల్లవుల కళానైపుణ్యం గొప్పదేకాకుండా హస్తకళలలో, శిల్పకళలలోను వారు సిద్ధహస్తులు. ఈ ఆలయం జైన్ సంప్రదాయంతో ఉండడంవల్ల ఈ ఆలయానికి జైనథ్ అని పేరు వచ్చిందని కూడా చెప్పచ్చు.
ప్రతి ఏటా ఫిబ్రవరి, ఏప్రిల్, ఆగష్టు నెలలో మరియు దసరా తరువాత వచ్చే ఆశ్వయుజ పౌర్ణమి నాడు ఉదయ కిరణాలు లక్ష్మీనారాయణుని పాదాలు తాకుతాయి.
ప్రతి ఏట కార్తీక మాసంలో శుద్ధ అష్టమి నుండి బహుళ సప్తమి వరకు బ్రహ్మోత్సవాలు నిర్వహించబడుతాయి. కార్తీక మాసంలో ప్రత్యేక పూజలు, జాతరలు జరుగుతాయి.
దొండకాయ కూర (ఉల్లికారం)
"'దొండకాయ కూర (ఉల్లికారం)"' నకు దొండకాయలు మరియు ఉల్లిపాయ కారం ముఖ్యమైనవి.
దొండకాయ కూర (ఉల్లికారం) నకు ముందుగా దొండకాయలు శుభ్రంగా కడిగి, నిలువు ముక్కలుగా తరుగుకొని ఒక బాణాలిలో వేసి, వీటికి ఉప్పు, పసుపు కొద్దిగా వేసి స్టవ్ మీద ఉడకబెట్టుకోవాలి. బేసిన్లో నూనె వేసి, కాగాక కొద్దిగా ఆవాలు, కరివేపాకు వేగిన తర్వాత, ఉడకబెట్టిన దొండకాయ ముక్కలును ఇందులో వేసి కలియబెట్టాలి. మెత్తగా మిక్సీ పట్టిన ఉల్లిపాయ కారం ముక్కల్లో వేసి కొద్దిగా నీళ్ళు పోసి కలిపి, మూత పెట్టాలి. ఉడికిన తర్వాత వేరే పాత్రలోకి తీసుకోవాలి.
ఇడ్లీపొడి
ఇడ్లీపొడి అనేది దక్షిణ భారతీయులు ఎక్కువగా ఇడ్లీలను ఉదయపు ఉఆహారంగా తీసుకుంటారు. ఇడ్లీకి సాంబారు, టెంకాయచెట్నీ, ఇడ్లీపొడి మొదలైన వాటితో తీసుకుంటారు. 
పచ్చి శనగపప్పు -1 కప్పులు
మినపప్పు - 1/2 కప్పు
ఎండుమిరపకాయ - 3 కప్పులు
ఇంగువ : కొద్దిగా (చిటికెడు)
నెయ్యి : 1/2 చెంచా
ఉప్పు : సరిపడా
ఇడ్లీపొడి అందరూ అన్నిరకాలుగా చేసుకుంటూ ఉంటారు, మేము చేసే పద్ధతి చెబుతాను. పైన సూచించిన పదార్థాలు అన్నీ, ఒక బాణాలిలో కొద్దిగా నెయ్యి వేసుకుని సన్నపు సెగమీద వేయించుకోవాలి. చల్లారాక ఉప్పువేసి మిక్సీలో పౌడర్ చేసుకుని తడిలేని పాత్రలోకి తీసుకొని గట్టిగామూత పెట్టుకోవాలి. ఇడ్లీలకు చట్నీగా వాడుకోవచ్చును.
కాకరకాయ పులుసు కూర
కాకరకాయ పులుసు కూర ఒక శాకాహార వంటకం.
కాకరకాయలు, ఉల్లిపాయలు, పచ్చిమిర్చి, కరివేపాకు, చింతపండు (రసం), బెల్లం, పసుపు, ఉప్పు, కారం.
నూనె, శనగపప్పు, మినపప్పు, మెంతులు, ఆవాలు, జీలకర్ర, ఎండు మిర్చి, ఇంగువ.
ముందుగా కాకరకాయలను గుండ్రంగా ఒక మోస్తరు మందంగా చక్రాలుగా తరుగుకోవాలి. ఉల్లిపాయలను కూరముక్కలుగా తరుగుకోవాలి. కాకరకాయముక్కలను పసుపు, ఉప్పు వేసి ఉడకబెట్టుకోవాలి. బేసిన్ వేడి చేసి, నూనె వేడి ఎక్కాక, తాలింఫు సామాను వరుసగా చాయమినపప్పు, శనగపప్పు, మెంతులు, ఆవాలు, జీలకర్ర కాస్త వేగాక, ఎండు మిర్చి వేసి దోరగా వేయించాలి. చివరగా చిటికెడు ఇంగువ వేసి, దీనిలో నిలుగా చీల్చుకున్న నాలుగు పచ్చిమిర్చి ముక్కలు, తరువాత కరివేపాకు వేసి కాసేపు వేయించాలి, ఇవి వేగాక ఉల్లిపాయ ముక్కలను వేసి వేయించాలి. ఇవి కాస్త మెత్త బడ్డాక చల్లారిన కాకరకాయ ముక్కలను పిండి, ఉల్లిపాయ ముక్కల్లో వేసి కలియబెట్టాలి. ఇందులో కొద్దిగా ఉప్పు, పసుపు, చింతపండు (రసం) వేసి కొద్దిగా ఉడకనివ్వాలి. తర్వాత అందులో చిన్న బెల్లం ముక్క, కారం వేసి కలియబెట్టి మూతపెట్టాలి. రెండు నిమిషాలు తర్వాత స్టవ్ కట్టేసి వేరే గిన్నెలోకి మార్చుకోవాలి.
ఇ. సత్తిబాబు
ఇ. సత్తిబాబు తెలుగు చలనచిత్ర దర్శకుడు. ఈయన ఎక్కువగా హస్యభరిత చిత్రాలకు దర్శకత్వం వహించాడు.
ఇ.వి.వి.సత్యనారాయణ దర్శకత్వం వహించిన చిత్రాలకు సహాయ దర్శకుడిగా పనిచేసిన సత్తిబాబు, 2000లో వచ్చిన తిరుమల తిరుపతి వెంకటేశ చిత్రం ద్వారా దర్శకుడిగా పరిచయం అయ్యాడు.
డి పాల్మా (చలన చిత్రం)
డి పాల్మా ఒక 2015 అమెరికన్ డాక్యుమెంటరీ చిత్రం నోహ్ బాయుబాక్ మరియు జేక్ పాల్ట్రో దర్శకత్వం మరియు దర్శకుడు బ్రియాన్ డి పాల్మా గురించి. వెనిస్ ఫిల్మ్ ఫెస్టివల్ యొక్క 72 వ ఎడిషన్లో ఇది ప్రపంచ ప్రథమ ప్రదర్శనను కలిగి ఉంది, ఇక్కడ అది పోటీని ప్రదర్శించింది.
సమీక్ష అగ్రిగేటర్ రాటెన్ టొమాటోస్ ఈ చిత్రానికి 101 రేటింగ్స్ విమర్శకుల నుండి 95% రేటింగ్ ఇచ్చారు, సగటు రేటింగ్ 8.1 / 10. సైట్ యొక్క ఏకాభిప్రాయం తెలుపుతుంది: "డె పాల్మా దర్శకుడి విరోధుల నుండి నమ్మకములను చేయలేకపోవచ్చు, కానీ వారు దీర్ఘకాలం అభిమానుల వినోదాత్మక కథలతో విలువైన అభిమానులను ఆకర్షిస్తారు."
కొత్తిమీర కారం
పచ్చిమిర్చి, కొద్దిగా చింతపండు, ఉప్పు, కొత్తిమీర, పచ్చిమిర్చి, ఉప్పు వేసి కొద్దిగా మిక్సీ పట్టాలి. అంతకు ముందుగా నానబెట్టిన కొద్దిపాటి చింతపండును ఇందులో వేసి మెత్తగా మిక్సీ పట్టి, బాగా చిన్న ముక్కలుగా తరుగుకున్న కొత్తిమీరను ఇందులో కలుపుకోవాలి. ఇడ్లీ, అట్టు, పునుగులు లాంటి మినప పదార్థాలకు బాగా రుచిగా ఉంటుంది. ఎప్పటికప్పుడు చేసుకుంటేనే బావుంటుంది. ఉప్పు, చింతపండు చాలా తక్కువగా వేసుకోవాలి.
శ్రీ చైతన్య విద్యాసంస్థలు
శ్రీ చైతన్య విద్యాసంస్థలు తెలుగు రాష్ట్రాలకు చెందిన ప్రముఖ విద్యాసంస్థలు. ఇది 1986లో విజయవాడలో బాలికల జూనియర్ కళాశాల స్థాపనతో ప్రారంభించింది. ఈ సంస్థ స్థాపకులు మరియు మార్గనిర్దేశకులు అయిన డాక్టర్ బి.యస్.రావు గారు మరియు డాక్టర్ ఝాన్సీ లక్ష్మీబాయి గారు వైద్య వృత్తిలో బాగా రాణించి ఇంటర్మీడియట్ విద్య కొరకు ఒక కొంగ్రొత్త ఒరవడిమీద దృష్టి సారించాలని నిర్ణయించుకున్నారు. వీరు ప్రవేశపెట్టిన ప్రణాళికా బద్ధమైన విధానం ఆంధ్రప్రదేశ్ విద్యా ముఖచిత్రాన్నే మార్చివేసింది. బోధనలోనూ, సిబ్బంది నిర్వహణలోనూ మరింత మెరుగైన విధానాన్ని ప్రవేశ పెట్టడంతో రాష్ట్రంలోని ప్రీయూనివర్సిటీ స్థాయి విద్యలో ఒక నూతన అధ్యాయం ప్రారంభమైంది.
డాక్టర్ బొప్పన సత్యనారాయణరావు (బి.యస్.రావు) శ్రీ చైతన్య జూనియర్ కాలేజీని కేవలం 56మంది విద్యార్థులతో విజయవాడలో 1986లో ప్రారంభించారు. తొమ్మిదేళ్ల వరకు ఈ విద్యాసంస్థ ఎలాంటి విస్తరణకు నోచుకోలేదు. విద్యార్థులు మాత్రం వెయ్యిమందికి పెరిగారు. 1995 నుంచే ఈ విద్యాసంస్థ విస్తరించటం ఆరంభమైంది. ఒకేఒక బ్రాంచ్‌తో ఆరంభమైన ఈ విద్యావ్యవస్థ నేడు 300 బ్రాంచ్‌లతో దేశవ్యాప్తంగా విస్తరించింది. ఆయనకు ఈ సంస్థను ఏర్పాటుచేయాలనే ఆలోచన ఎలా వచ్చింది అంటే.. డాక్టర్ సత్యనారాయణ ఇరాన్ నుంచి ఇండియాకు వచ్చి తన కుమార్తెల (సీమ, సుష్మ) ఉన్నత చదువుల కోసం బాలికల కాలేజీని వెతికారు. సరైన కాలేజీ ఒక్కటి కూడా కనిపించలేదు. అలాంటి నిరీక్షణ నుంచే ఆయన ఈ విద్యాసంస్థను ఏర్పాటుచేయటం జరిగింది.
ఇంటర్ నుంచి విద్యార్థుల భవిష్యత్తుకు పునాది వేయటం అనేది శ్రీ చైతన్య విద్యాసంస్థల తన ప్రత్యేకతగా నిలుపుకుంది. పదవ తరగతిలో మంచి మార్కులు స్కోర్ చేసిన విద్యార్థులను గుర్తించి.. వారికి ఇంటర్ నుంచి చక్కటి పునాది వేసేందుకు సమాయత్తమయ్యేటట్లు ఈ విద్యావ్యవస్థను ఆయన తీర్చిదిద్దారు. పదవ తరగతి నుంచి ఇంటర్‌కు వెళ్లటం అనేది విద్యార్థి దశలో కీలక మలుపు. అందుకే ఈ మలుపునే ఆయన వ్యాపార విస్తరణకు అవకాశంగా మలుచుకున్నారు. విద్యార్థులు వెనుకబడినట్లయితే వారిని గుర్తించి వారికి ప్రత్యేక శిక్షణ ఇస్తారు.
శ్రీ చైతన్య విద్యాసంస్థలు ఆంధ్రప్రదేశ సరిహద్దులు దాటి విస్తరించటం అనేది 2004 నుంచి ఆరంభమైంది. ఢిల్లీ, హిమాచల్‌ప్రదేశ్, కర్నాటకలలో దీని బ్రాంచ్‌లు ఏర్పడ్డాయి. 2006 నుంచి ఐఐటి-జెఇఇ, ఎఐఇఇఇ, పిఎంటి కోచింగ్ సెంటర్లు హిమాచల్‌ప్రదేశ్, చండీగఢ్, జార్ఖండ్, మధ్యప్రదేశ్ రాష్ట్రాలలో ఏర్పాటుచేశారు.
జువ్వ
జువ్వ 2018 లో విడుదలైన తెలుగు చిత్రం.
బ‌స‌వ‌రాజు (అర్జున్‌) ఓ ఉన్మాది. చ‌దువుకునే వ‌య‌సులో ఉన్న శ్రుతి (పాల‌క్ ల‌ల్వాని)పై మ‌న‌సు ప‌డ‌తాడు. ఆమెను ప్రేమిస్తున్నానంటూ ఆమె వెంట ప‌డ‌తాడు. ఆమె చదివే స్కూల్ టీచ‌ర్‌ను శ్రుతి కోసం చంపి జైలుకెళ్తాడు. బ‌స‌వ‌రాజు కార‌ణంగా త‌న కూతురికి ఎప్ప‌టికైనా ప్ర‌మాద‌మేన‌ని గ్ర‌హించిన ఆమె తండ్రి ఆమెను దూరంగా పెంచి పెద్ద చేస్తాడు. ఈలోపు బ‌స‌వ‌రాజు త‌న జైలు శిక్ష‌ను పూర్తి చేసుకుని బ‌య‌ట‌కు వ‌చ్చి శ్రుతి కోసం వెత‌క‌డం మొద‌లు పెడ‌తాడు. ఈలోపు శ్రుతికి రానా (రంజిత్) ప‌రిచయం అవుతాడు. శ్రుతికి ఉన్న స‌మ‌స్య‌ను తెలుసుకున్న రానా ఆమె కోసం ఏం చేశాడ‌నేదే మిగిలిన కథ.
రా..రా..
రా..రా.. 2018లో విడుదలైన తెలుగు చిత్రం.
వ‌ంద సినిమాల్లో 99 సినిమాలు విజయం సాధించిన ప్రఖ్యాత దర్శకుడు త‌న‌యుడు రాజ్‌కిర‌ణ్‌ (శ్రీకాంత్‌) .. త‌న తండ్రిలా ద‌ర్శ‌కుడు కావాల‌నుకుంటాడు. అయితే రాజ్‌కిర‌ణ్ చేసిన తొలి మూడు సినిమాలు బాక్సాఫీస్ వ‌ద్ద ఘోర ప‌రాజ‌యాన్ని చ‌విచూస్తాయి. దాంతో అత‌ని తండ్రి గుండెపోటుతో మ‌ర‌ణిస్తే.. త‌ల్లి ఆసుప‌త్రి పాల‌వుతుంది. త‌ల్లి బ్ర‌త‌కాలంటే ఎలాగైనా హిట్ సినిమా చేయాల‌నుకుంటాడు రాజ్‌కిర‌ణ్‌. అందుక‌ని, హార‌ర్ సినిమా తీసి విజయం సాధించాల‌ని అనుకుంటాడు. మంచి హార‌ర్ క‌థ కోసం ఓ పురాత‌న భ‌వంతిలోకి అడుగుపెడ‌తాడు. త‌నకు తోడుగా త‌న స్నేహితుల‌ను కొంత మందిని మాత్ర‌మే ఆ బంగ‌ళాలోకి తీసుకెళ‌తాడు. అప్ప‌టికే ఆ బంగ‌ళాలో కొన్ని ఆత్మ‌లు (ర‌ఘుబాబు, అలీ,హేమ మ‌రికొంద‌రు) తిరుగుతుంటాయి. వీరిని భ‌య‌పెట్టి ఇంట్లో నుండి వెళ్ల‌గొట్టాల‌ని ప్ర‌య‌త్నించి విఫ‌ల‌మవుతాయి. చివ‌ర‌కు రాజ్‌కిర‌ణ్ టీంతో పందెం కాశీ అందులో కూడా ఓడిపోయి బంగ‌ళా విడిచి పెట్టి వెళ్లిపోతాయి. అయితే అదే స‌మ‌యంలో అస‌లు క‌థ మొద‌ల‌వుతుంది. ఆ మలుపు ఏంటి? అనేది మిగిలిన కథలో భాగం.
ఇది నా లవ్‌స్టోరీ
ఇది నా లవ్‌స్టోరీ 2018 ఫిబ్రవరి 14 న విడుదలైన తెలుగు చిత్రం.
అభిన‌య‌ (ఓవియా) ఒంటరిగా ఉన్న స‌మ‌యంలో ఆమె ఇంట్లోకి ప్ర‌వేశించాడ‌నే అభియోగంతో అభిరాం (త‌రుణ్‌) ని అరెస్ట్ చేస్తారు పోలీసులు. పోలీసుల‌కు త‌న క‌థ‌ను చెప్ప‌డం మొదలు పెట్టడంతో అస‌లు సినిమా మొద‌లువుతుంది. యాడ్ ఏజెన్సీలో క్రియేటివ్ హెడ్ అయిన అభిరాం.. త‌న చెల్లెలు కాబోయే భర్త అమ‌ర్, ఆమె చెల్లెలు డా.శృతిని చూడటానికి అర‌కు వెళ‌తాడు. అక్క‌డ డా.శృతి (ఓవియా) ని క‌లుస్తాడు. ఒంటిరిగా ఉన్న ఇద్ద‌రూ త‌మ ప్రేమ‌క‌థ‌ల‌ను ఒక‌రికొక‌రు చెప్పుకుంటారు. మ‌హి (ఓవియా) తో త‌న ప్రేమ ఎలా మొద‌లైంది? ఎందుకు విడిపోయామ‌ని అభిరాం చెబితే... జోసెఫ్‌ ( త‌రుణ్‌) తో త‌నెందుకు విడిపోయాన‌నే, త‌న ప్రేమ‌క‌థ‌ను శృతి.. అభిరాంకు చెబుతుంది. అయితే అనుకోకుండా డా.శృతి స్థానంలో వేరే అమ్మాయి అభిన‌య ఉంద‌నే నిజం అభిరాం తెలుసుకుంటాడు. అస‌లు అభిన‌య ఓ రోగి అని.. డా.శృతిని క‌లుసుకోవ‌డానికి ఆమె ఇంటికి వ‌చ్చి ఆమె స్థానంలో అభిరాంకు ప‌రిచ‌య‌మైంద‌నే నిజం తెలుస్తుంది. ఆ విష‌యం తెలుసుక‌న్న అభిరాం ఏం చేస్తాడు? అస‌లు అభిరాంపై అభిన‌య పోలీసుల‌కు ఎందుకు ఫిర్యాదు చేస్తుంది. ఇంత‌కు అభిన‌యలోని మాన‌సిక రోగం ఏమిటి? అనే విష‌యాల‌ను మిగిలిన కథలో భాగం.
ఎస్.ఎ.చంద్రశేఖర్
ఎస్.ఎ.చంద్రశేఖర్ ఒక భారతీయ చలనచిత్ర దర్శకుడు, నిర్మాత, నటుడు మరియు రచయిత. ఇతడు ముఖ్యంగా తమిళ చిత్రాలకు పనిచేశాడు. ఇతడు (1981) అనే తమిళ సినిమాకు తొలిసారిగా దర్శకత్వం వహించాడు. ఇతడు వేట్రి, నాన్ సిగప్పు మనిధన్, ముత్తం, సట్టం ఒరు ఇరుత్తరై వంటి అనేక విజయవంతమైన సినిమాలను తీశాడు.
ఎస్.ఎ.చంద్రశేఖర్ తమిళనాడు రాష్ట్రంలోని, రామేశ్వరం నగరంలోని "తంగచిమదం" అనే ప్రాంతానికి చెందినవాడు. ఇతడు కర్ణాటక సంగీత కళాకారిణి శోభను వివాహం చేసుకున్నాడు. ఆమె కూడా కొన్ని సినిమాలకు దర్శకత్వం వహించింది. కొన్ని సినిమాలలో పాటలు పాడింది. కొన్ని సినిమాలకు కథను సమకూర్చింది. ఇతని కుమారుడు విజయ్ కూడా తమిళ సినిమా నటుడు మరియు గాయకుడు. ఇతని దర్శకత్వంలో వెలువడిన "నాలయ తీర్పు" అనే సినిమాతో విజయ్ వెండితెర జీవితాన్ని ప్రారంభించాడు. ఇతని కుమార్తె విద్య రెండేళ్ల వయసులోనే మరణించింది. ఇతని సమీప బంధువులు ఎస్.ఎన్.సురేందర్ నేపథ్య గాయకుడిగా, విక్రాంత్ నటుడిగా సినిమాలలో పనిచేస్తున్నారు.
ఇతడు తమిళ, తెలుగు, కన్నడ, హిందీ భాషలలో 70కి పైగా సినిమాలకు దర్శకత్వం వహించాడు. నిర్మాతగా ఏడు చలన చిత్రాలను నిర్మించాడు. 17 తమిళ సినిమాలకు కథను అందించాడు. 44 సినిమాలకు స్క్రీన్‌ప్లే వ్రాశాడు. అంతే కాక 15 సినిమాలలో నటించాడు కూడా. ఇతడు తెలుగులో "చట్టానికి కళ్లులేవు", "బలిదానం", "పల్లెటూరి మొనగాడు", "దేవాంతకుడు", "దోపిడి దొంగలు", "ఇంటికో రుద్రమ్మ" సినిమాలకు దర్శకత్వం వహించాడు. ఇతని సినిమాలలో విజయ కాంత్, విజయ్, రజనీకాంత్, చిరంజీవి, శోభన్ బాబు, విష్ణువర్ధన్, అంబరీష్, శంకర్ నాగ్, మిథున్ చక్రవర్తి, జితేంద్ర, ధనుష్ మొదలైన హీరోలు నటించారు. విజయశాంతి, రోహిణి, త్రిష, ముచ్చర్ల అరుణ, ఆరతి, మేఘనా నాయుడు, రాధిక, పూనమ్ కౌర్, రంభ, ప్రియాంక చోప్రా, అభిరామి, మీనా, సిమ్రాన్ మొదలైన నటీమణులు ఇతని సినిమాల్లో నటించారు. ఇతడు ఎక్కువగా విజయకాంత్, విజయ్‌లతో సినిమాలు తీశాడు. ఇతని కుమారుడు విజయ్ ఇతని దర్శకత్వంలో 16 పైచిలుకు సినిమాలలో నటించాడు. ఎస్. శంకర్, ఎం.రాజేష్, పొన్‌రామ్‌, రజినీ మురుగన్ తదితరులు ఇతని వద్ద సహాయకులుగా పనిచేసి ఆ తరువాత దర్శకులుగా రాణించారు.
ఇతడు ఒక ఆడియో రిలీజింగ్ ఫంక్షన్‌లో వివాదాస్పద వ్యాఖ్యలు చేసి వార్తలకెక్కాడు. తిరుపతి దేవస్థానంలో ప్రజలు దేవునికి ముడుపుల పేరుతో లంచం ఇస్తున్నారని, భగవంతుడు భక్తుల కోరికలన్నీ తీర్చేటట్టయితే ఇక ఎవరూ చదువుకోవలసిన అవసరం లేదని ఇతడు చేసిన వ్యాఖ్యలు దుమారం లేపాయి. హిందు మున్నాని అనే సంస్థ ఇతని వ్యాఖ్యలు హిందువుల మనోభావాలను దెబ్బతీసేవిగా ఉన్నాయని, ఇతనిపై చర్యలు తీసుకోవాలని పోలీస్ కమీషనర్‌కు ఫిర్యాదు చేసింది. పోలీసులు ఎటువంటి చర్యలు తీసుకోకపోవడంతో హిందూ మున్నాని హైకోర్టును ఆశ్రయించింది. హైకోర్ట్ న్యాయాధికారి ఇతనిపై కేసు నమోదు చేయవలసిందిగా పోలీసులను ఆదేశించాడు.
ఇతడు సినిమా రంగానికి చేసిన సేవలకు గుర్తింపుగా అమెరికాలోని ఇంటర్నేషనల్ తమిళ్ యూనివర్సిటీ ఇతనికి గౌరవ డాక్టరేట్‌ను ప్రదానం చేసి గౌరవించింది.
కాదంబరి కిరణ్
కాదంబరి కిరణ్ ఒక తెలుగు నటుడు. ఎక్కువగా హాస్యప్రధానమైన, సహాయ పాత్రల్లో నటించాడు. 270 కి పైగా సినిమాల్లో నటించాడు. టీవీ కార్యక్రమాల్లో కూడా నటిస్తున్నాడు. "మనం సైతం" అనే సంస్థ ఏర్పాటు చేసి దాని ద్వారా పలు సేవా కార్యక్రమాలు నిర్వహిస్తున్నాడు. మూవీ ఆర్టిస్ట్స్ అసోసియేషన్ సభ్యుడిగా కూడా ఉన్నాడు.
కాకినాడలో జన్మించిన ఈయన 1973 లో హైదరాబాదులో ఉన్న మేనమామల దగ్గర చదువుకోవడానికి వచ్చాడు. నటనపై ఆసక్తితో మొదటగా నాటకాల్లో పాల్గొనేవాడు. 1986 లో టీవీ రంగంలో ప్రవేశించాడు. "లవ్ అట్ ఫస్ట్ సైట్" అనే ధారావాహికను నిర్మించి దర్శకత్వం వహించాడు. అది విజయవంతం కావడంతో టీవీలో అన్ని విభాగాల్లో పనిచేశాడు.
మొదటగా రామ్ గోపాల్ వర్మ దర్శకత్వంలో వచ్చిన శివ లో ఓ చిన్నపాత్రలో నటించాడు. జంధ్యాల దర్శకత్వంలో వచ్చిన ప్రేమ జిందాబాద్ అనే చిత్రంలో కూడా నటించాడు.
తెలంగాణ రాష్ట్ర విశిష్ట మహిళా పురస్కారాలు-2018
తెలంగాణ రాష్ట్ర విశిష్ట మహిళా పురస్కారం తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు అందజేసే పురస్కారం. గౌరమ్మను గంగలో పూజించే బతుకమ్మ సాక్షిగా.. దుర్గమ్మను నైవేద్యంతో పూజించే బోనం సాక్షిగా.. స్త్రీలను గౌరవించుకోవడం, సత్కరించుకోవడం తెలంగాణ రాష్ట్ర సంప్రాదాయం. 70 ఏండ్ల స్వతంత్ర భారతంలో ఏ రాష్ట్రంలో లేని విధంగా తెలంగాణ ప్రభుత్వం, తెలంగాణ రాష్ట్ర భాషా సాంస్కృతిక శాఖ ఆధ్వర్యంలో ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు ప్రత్యేక పురస్కారాలు అందజేస్తుంది.
2018 పురస్కారంలో భాగంగా వివిధ రంగాల్లో సత్తా చాటుతున్న తెలంగాణ రాష్ట్రానికి చెందిన ప్రతిభామూర్తుల్లో 17 కేటగిరీలకుగాను 20 మందిని రాష్ట్ర ప్రభుత్వం ఉత్తమ మహిళలుగా ఎంపిక చేసింది. వీరికి 2018, మార్చి 8న అంతర్జాతీయ మహిళా దినోత్సవం రోజున హైదరాబాద్ లోని లలిత కళా తోరణంలో లక్ష నగదు పురస్కారంతో సత్కరించడం జరిగింది. ఈ కార్యక్రమంలో మహిళా, శిశుసంక్షేమశాఖ మంత్రి తుమ్మల నాగేశ్వరరావు, హోంమంత్రి నాయిని నర్సింహారెడ్డి, నిజామాబాద్ ఎం.పి కల్వకుంట్ల కవిత, హోంమంత్రి నాయిని నర్సింహారెడ్డిడి, తుమ్మల నాగేశ్వరరావు, ప్రణాళిక బోర్డు ఉపాధ్యక్ష్యుడు సినిగిరెడ్డి నిరంజన్ రెడ్డి, ఎస్.సి కార్పొరేషన్ చైర్మన్ పిడమర్తి రవి, సాంస్కృతిక సారథి చైర్మన్, ఎమ్మెల్యే రసమయి బాలకిషన్, డిప్యూటీ స్పీకర్ పద్మా దేవేందర్ రెడ్డి లతో పాటు ప్రభుత్వ సలహాదారులు కె.వి. రమణాచారి, దేశపతి శ్రీనివాస్, సాంస్కృతిక సారథి చైర్మన్, ఎమ్మెల్యే రసమయి బాలకిషన్, మహిళా సంక్షేమశాఖ ముఖ్యకార్యదర్శి ఎం జగదీశ్, డైరెక్టర్ విజయేంద్ర బోయి, సాంస్కృతికశాఖ డైరెక్టర్ మామిడి హరికృష్ణ, మహిళా కార్పొరేషన్ డైరెక్టర్ నిర్మల, రంగారెడ్డి జెడ్పీ చైర్‌పర్సన్ ప సునీతా మహేందర్‌రెడ్డి, ఖమ్మం జిల్లా పరిషత్ చైర్‌పర్సన్ కవిత, వరంగల్ జిల్లా పరిషత్ చైర్‌పర్సన్ జీ పద్మ, బీసీ కార్పొరేషన్ చైర్మన్ బి.ఎస్.రాములు, నగర మేయర్ సతీమణి బొంతు శ్రీదేవి తదితరులు పాల్గొన్నారు.
ప్రీతి జింగానియా
ప్రీతి ఝాంగియాని ఒక భారతీయ చలనచిత్ర నటి మరియు మోడల్. ఈమె పేరును ప్రీతి జింగానియాగా, ప్రీతి జింగ్యానిగా సినిమా టైటిల్స్‌లో పేర్కొన్నారు.
ప్రీతి ఝాంగియాని ముంబైలో ఒక సింధీ కుటుంబంలో జన్మించింది. ఈమె మొదటి సారి రాజశ్రీ ప్రొడక్షన్స్ వారి "యే హై ప్రేమ్" అనే మ్యూజిక్ ఆల్బంలో అబ్బాస్‌తో కలిసి నటించింది. ఈ ఆల్బం ఈమె, అబ్బాస్ ఇద్దరితో పాటు ఆల్బం గుర్తుగా వాడిన కోలాకు పేరు తెచ్చిపెట్టింది. తరువాత ఈమె నిర్మా శాండల్ సోప్ ప్రకటనలో నటించింది. తరువాత అనేక ప్రకటనలలో మోడల్‌గా కనిపించింది.
ఈమె మలయాళ సినిమా "మళవిల్లు"తో సినిమా రంగ ప్రవేశం చేసింది. ఆ తర్వాత ఈమె ప్రశాంత్ తో "హలో" అనే తమిళ సినిమాలో, పవన్ కళ్యాణ్ తో తమ్ముడు అనే తెలుగు సినిమాలలో నటించింది. 2000 సంవత్సరంలో "మొహబ్బతే" సినిమాతో బాలీవుడ్లో అడుగుపెట్టింది. ఆమె తరువాత హిందీ సినిమా "ఆవారా పాగల్ దీవానా" అనే కామెడీ సినిమా. ఈమె ఇంకా కన్నడ, పంజాబీ, ఉర్దూ, బెంగాలీ, రాజస్థానీ సినిమాలలో నటించింది.
ఈమె ఆదిత్య చోప్రా, అరుణ్ ప్రసాద్, ఎస్. ఎస్. రాజమౌళి, శ్రీను వైట్ల, బి.గోపాల్, రవిరాజా పినిశెట్టి, దినేష్ బాబు, కె.సెల్వ భారతి,అర్జున్ సబ్లోక్, విక్రం భట్, మనోజ్ అగర్వాల్, రవి దీవాన్, టిన్నూ వర్మ, జె.పి.దత్తా, మాధుర్ భండార్కర్, శ్రీను యరజాల, శివమణి, కీర్తి కుమార్, సౌరభ్ శుక్లా, జై ప్రకాష్, గ్లెన్ బ్లారెట్టో, అంకుష్ మొహ్లా, ముస్తఫా ఇంజనీర్, హృదయ్ శెట్టి, అనంత్ మహదేవన్, వర ముళ్ళపూడి, జయతీర్థ, గౌతం అనిల్ నాగరథ్ మొదలైన దర్శకుల సినిమాలలో నటించింది.
ఈమె పవన్ కళ్యాణ్, ప్రశాంత్, అమితాబ్ బచ్చన్, షారుఖ్ ఖాన్, నందమూరి బాలకృష్ణ, మోహన్ బాబు, అక్కినేని నాగార్జున, సైఫ్ అలీ ఖాన్, హృతిక్ రోషన్, అక్షయ్ కుమార్, సునీల్ శెట్టి, గోవిందా, సంజయ్ దత్, జాకీ ష్రాఫ్, అజయ్ దేవగణ్, రాజేంద్ర ప్రసాద్, జె. డి. చక్రవర్తి, ఉపేంద్ర, జూనియర్ ఎన్.టి.ఆర్, అల్లరి నరేష్ వంటి నటులతో కలిసి పనిచేసింది.
ఈమె అనే హిందీ సినిమాను స్వంతంగా నిర్మించి బాలీవుడ్ మహిళా నిర్మాతల సమూహంలో చేరింది. ఈమె 2013 తర్వాత వివాహం, సంతానం కారణంగా కొంతకాలం సినిమాలకు దూరంగా ఉండి 2017లో పునఃప్రవేశం చేసింది.
ఈమె నటించిన రాజస్థానీ సినిమా "తావ్‌డొ ద సన్‌లైట్"లో ఈమె నటనకు రాజస్థానీ ఇంటర్నేషనల్ ఫిలిం ఫెస్టివల్‌(RIFF)లో ఉత్తమ నటి అవార్డును గెలుచుకుంది.. మరియు 2017లో జరిగిన రాజస్థాన్ ఫిలిం ఫెస్టివల్‌లో ఉత్తమ నటిగా ప్రత్యేక జ్యూరీ అవార్డును కైవసం చేసుకుంది.
మేనకా ఝాంగియాని, గోబింద్ ఝాంగియానిలు ఈమె తల్లిదండ్రులు. ఈమె 2008, మార్చి 23న నటుడు, దర్శకుడు అయిన పర్వీన్ దబస్‌ను వివాహం చేసుకుంది. 2011లో జయ్‌వీర్, 2016లో దేవ్ అనే ఇద్దరు మగ పిల్లలకు జన్మనిచ్చింది. ఈమె తన కుటుంబంతో ముంబైలోని బాంద్రా అనే ప్రదేశంలో నివసిస్తున్నది.
90వ అకాడమీ పురస్కారాలు
90వ అకాడమీ పురస్కారాలు భారత కాలమానం ప్రకారం మార్చి 4, 2018 న అమెరికాలోని లాస్ ఎజిల్స్ లో డాల్బీ థియేటర్ లో అత్యంత వైభవంగా జరిగింది. జిమీ కిమ్మెల్ రెండో సారి ఈ ఈవెంట్ కు వ్యాఖ్యాతగా వ్యవహరించాడు. 
ఆస్కార్ అవార్డుగా ప్రసిద్ధిచెందిన అకాడమీ అవార్డులు () (AMPAS) ప్రతీ యేటా చలనచిత్ర రంగంలో అత్యుత్తమ ప్రతిభ కనబర్చిన దర్శకులకు, నటీనటులకు, రచయితలకు మరియు ఇతర సాంకేతిక నిపుణులకు ఇచ్చే ప్రతిష్ఠాత్మక బహుమతులు. మొట్ట మొదటి అకాడమీ అవార్డుల ప్రధానోత్సవం మే 16, 1929లో హాలీవుడ్ లోగల హోటల్ రూజ్వెల్ట్ లో జరిగింది. 1927, 1928 సంవత్సరాలలో చలన చిత్ర రంగంలో అత్యుత్తమ ప్రతిభ కనబరిచిన వారిని సన్మానించడం కోసం నటుడు డగ్లస్ ఫెయిర్ బ్యాంక్స్ మరియు విలియం డెమిలీ కలిసి ఇది ఏర్పాటు చేశారు.